
Portul popular 
din 
Poenărei 





Formă a culturii traditionale, portul popular din Poenărei prezintă, prin varietatea motivelor 
ornamentale realizate într-o amplă gamă cromatică, valenţe artistice remarcabile. Costumul popular 
femeiesc, a cărui linie structurală este dată de fota înfășurată strâns pe corp, cuprinde ca piese 
componente: fota simplă învărgată sau fota aleasă cu fir şi lână, ia în „ciupage”, cu ornamente 
predominant geometrice, dar și florale, realizate din fir auriu şi amici, sau mărgele, culorile 
dominante fiind roșul și negru. 

Țesătura de păianjen a maramelor estompează, datorită albului strălucitor, culorile vii risipite 
din belșug pe ii și fote, conferind poenărencelor o evidentă notă de distincţie. 

Portul popular bărbătesc din Poenărei, prin structura sa: cioareci strâmţi din dimie albă, cu 
croi în cusătură „aleasă”, cămașă cu poale strânsă, la mijloc, în chimir își are rădăcinile în străvechiul 
fond cultural traco-dacic, constituind el însuși o dovadă neîndoielnică a continuității noastre în acest 
spaţiu mioritic. 

—renere etnoculturale — 


neza unei formaţiuni comunitare săteşti este, cronologic, imposibil de determinat. 
Deşi urme ale existenţei unei comunităţi umane preistorice datează încă din neolitic, 
testarea documentară iniţială a satului Poenărei din 10 noiembrie 1528 
constituie prima bornă fixată în memoria documentelor pe traiectul îndelung evolutiv al acestei 
categorii social-teritoriale complexe formate din „vatră” şi „hotar'. Consemnarea din hrisovul emis 
de către cancelaria domnească a lui Radu de la Afumaţi referitoare la „hotarul Poenăreilor” atestă, 
în esenţă, caracterul unei aşezări constituite cu mult anterior, cu limite precis determinate. 

Satul Poenărei -— sat de interfluviu, situat în extremitatea nord-vestică a fostului judeţ 
Muscel, la hotarul cu judeţul istoric Argeş, are o poziţie dominantă în bazinul Râului Doamnei, 
altitudinea maximă înregistrând 895 m. 

Poenăreiul constituie o autentică „oază” de „autohtonism muntenesc”, într-un context 
etnografic influenţat considerabil de particularităţile etnoculturale şi de cele lingvistice ale unei 
populaţii majoritare originare din Transilvania, care s-a stabilit, în perioada medievală, pe teritoriul 
aşezărilor limitrofe: Corbi, Corbşori, Stăneşti şi Galeş. 

nsemnarea reputatului sociolog român Henri H. Stahl referitoare la evoluţia structurii 
bştii satului Poenărei este de extremă importanţă pentru istoria locală şi zonală: 
„Acest sat — care se află bine ascuns într-o poiană a pădurii dintre Râul 
Doamnei şi râul Vâlsan — a avut, ca sat de moșneni, cândva, parte de un trup de 
moşie mult mai mare decăt acum şi documentele arată cum, rând pe rând, începând 
din veacul al XVII-lea, micul boier negustor Rucăreanu l-a cumpărat, Jără ca, totuşi, 
sătenii din Poenărei să fie „rumâniţi”, rămânând moşneni liberi, oieri şi podgoreni 
specializaţi în livezi de mere. Interesant e că documentele arată că, deseori, ce 
cumpărau Rucăreanu şi urmaşii lui, nu era pământ, ci doar merii plantați pe 
pământul care, potrivit obiceiului locului, era devălmaş, fiind luat în stăpânire 
„locurească” doar căt putea fiecare să runculuiască din pădure şi să puie pomi 
fructiferi. Documentele arată cum, pe încetul, aceste stăpâniri „locureşti” s-au 
transformat în „ocini”, boiernaşul cumpărător ajungând a intra în rândurile 
moşnenilor, chiaburindu-se desigur, dar ca un splendid exemplar de țăran ridicat la 
un nivel de cultură cu totul deosebită”. 













Henri H. Stahi [1901-1991]- remarcabil etnosociolog, istoric şi jurist român. Licenţiat în drept 
(1921). Doctor în filozofie; profesor de sociologie la Universitatea Bucureşti. Studii de sociologie istorică. 
Membru corespondent al Academiei R.S.R. (1974). Reprezentant de seamă al „Şcolii de sociologie” de la 
Bucureşti. În domeniul investigaţiei în ştiinţe sociale, foloseşte tehnica „arheologiei sociale”. [Romulus 
Vulcănescu — Dicţionar de etnologie, Bucureşti, 1979). 

minând, prin monumentalitatea şi armonia proporţiilor sale, vatra satului Poenărei — 

trăveche aşezare de moşneni, atestată documentar iniţial la 15 noiembrie 1528 — Biserica 

e lemn „Cuvioasa Paraschiva”, edificată în perioada anilor 1937-1943, reprezintă o 
chintesenţă a artei meşterilor cruceri din zonă, o realizare de excepţie a arhitecturii ecleziastice din Ţara 
Românească. Durată într-un spaţiu sacru, pe care s-au înălțat, de-a lungul vremurilor şi au dispărut 
sub vremi, sfinte locaşuri de cult, Biserica „Cuvioasa Paraschiva” este un altar de credinţă ortodoxă la 
care s-au adăpat, din nesecata învăţătură divină, sufletele multor credincioşi. 

Existenţa unor biserici anterioare în satul Poenărei este confirmată documentar, sau prin tradiţia 
orală locală, precum şi prin consemnarea hramurilor: „Sf. Gheorghe” şi „Sf. Nicolae” ale acestora 
Astfel, «Harta austriacă» redactată de Specht în anul 1790 înregistra „o biserică de lemn şi 14 case” în 
satul Poenărei. În «Catagrafia Mitropoliei Ungrovlahiei din anul 1840», se menţiona că „biserica de 
lemn este făcută de ani 134 de Badea Butoi şi Pătru Ciomagu”, datând, aşadar, din anul 1706. 

În succesiunea locaşurilor de cult din vatra satului, se înregistra, în anul 1858, „clădirea unei 
biserici din bârne de stejar, reclădite, din acelaşi material, în 1898”, construcţia fiind, peste numai trei 
decenii, în pericol iminent de prăbuşire. 

Vizitând, în anul 1921, Biserica din Poenărei, remarcabilul monografist C. Rădulescu-Codin 
menţiona: „Biserica era păstorită de preotul Serafimescu. La Poenărei, în cimitirul bisericii, unde sunt 
îngropaţi parte din membrii familiei Poenăreanu, am văzut păstrate în cutii cu ram şi geam frumoase 
odoare de la cei trecuţi la Domnul: fotografii, haine, săbii şi coroane — unele în amintirea Avidei 
Dobrescu-Argeş, altele în amintirea altor membri. De asemenea, în curtea bisericii, se găseşte un 
frumos monument ridicat de săteni şi învățătorii din apropiere, prin stăruința apostolilor satului şi a unui 
fiu al Poenăreilor, Dr. |. Mitulescu — în amintirea aceluia care a fost fala Muscelului şi a învăţătorilor lui, 
Nae Andreescu." 

În opera de înălţare şi de desăvârşire a actualului locaş de cult, s-au îngemănat creator talentul şi 
dăruirea proiectantului: renumitul arhitect muscelean Dimitrie lonescu-Berechet, autorul unor 
remarcabile construcţii publice în stil neoromânesc, a pictorilor: lon şi Pantelimon Fleşaru din 
Câmpulung-Muscel şi a meşterilor care l-au împodobit, prin măiastra dăltuire a lemnului, cu 
iconostas şi strane, relevând, astfel, o concepţie unitară, născută sub zodia artei autentice. 

„La săvârşirea” — prin osârdia preotului paroh loan Constantinescu — „a acestui sfânt locaş”, 
precum se consemnează în pisanie, „au contribuit, mai ales, familiile: Vică Poenăreanu şi dr. 
Mitulescu, Maria-Avida şi generalul Victor Nanu, precum şi enoriaşii satului Poenărei cum şi alţi buni 
creştini ale căror nume s-au scris spre veşnică pomenire în sfântul altar”, membrii comitetului activ de 
construcţie: înv. Gh. Gh. Popescu, lon |. D. Uşurelu, Grigore |. Grigorescu, Gh. |. Andreescu, lon A. 
Andreescu, Nicolae Dumitrescu, Gh. |. D. Uşurelu, Petru Mailat şi Grigore Diaconu -— ostenitori în 
acţiunea de colectare a fondurilor necesare efectuării lucrărilor de construcţie, realizării picturii murale 
şi înzestrării bisericii cu mobilier şi obiecte de cult. Slujba de sfințire oficiată de către arhiereul Veniamin 
Pocitan Ploieşteanul a încununat stăruitoarea muncă a ctitorilor ştiuţi ori neştiuţi ai sfântului locaş. 

Construită din bârne masive de stejar, pe temelie înaltă din piatră de râu, biserica prezintă un 
plan în formă de cruce, cu absida altarului poligonală decroşată şi pridvor deschis pe latura vestică, 
fiind compartimentată în: pronaos, naos şi altar. Naosul este supraînălţat prin turla octogonală a 
Pantocratorului şi se separă de altar printr-un iconostas de lemn amplu decorat. În pronaos, un cafas — 
cu acces pe o scară de lemn — sporeşte considerabil capacitatea locaşului de cult. 

Decorul arhitectural conferă bisericii valenţe artistice incontestabile fiind distribui la: stâlpii, 
fruntarul şi arcele pridvorului, pe brâul supraînălţat în torsadă, întrerupt de ancadramentele sculptate 
ale ferestrelor, la montanţii verticali dispuşi între brâu şi comişă pentru delimitarea spaţiilor destinate 
scenelor pictate din exterior şi la limitele unghiulare ale turlei octogonale 

Pictura murală — interioară şi exterioară — realizată în anii 1942-1943 se integrează armonios 
ansamblului, prin programul iconografic adaptat spaţiului existent, fresca relevând influenţe 
neobizantine, un desen sigur şi un repertoriu cromatic adecvat. Tablourile votive înfăţişează imaginea 
ascendenţilor unor ctitori: Grigore Poenăreanu şi Ecaterina Poenăreanu, dar şi a regelui României, 
Mihai |, precum şi cea a patriarhului Bisericii Ortodoxe Române, Nicodim Munteanu. 


- 
ictura bisericilor ortodoxe constituie — după aprecierea prof. Ene Branişte de la Institutul 
eologic din Bucureşti — „nu doar un simplu mijloc de decorare a locaşurilor sfinte, vizând 
încântarea ochilor şi satisfacerea simțului estetic al privitorilor, ci «o teologie în imagini» 

pentru a cărei corectă executare şi înţelegere sânt necesare cunoştinţe de dogmă, de Sfântă Scriptură 

şi de exegeză, de cult şi de istorie bisericească etc.” 

Programul iconografic al bisericii din Poenărei este conceput în raport cu principiile enunțate de 
către echipa renumiţilor pictori, fraţii lon şi Pantelimon Fleşaru din Câmpulung-Muscel, care au 
înveşmântat în haina artei de „bună tradiţie bizantină” pereţii multor aşezăminte religioase, în zona 
Muscelului, în special, în perioada interbelică. 

Referindu-se, în amplul său studiu «Iconografia artei bizantine şi a picturii feudale româneşti», la 
rolul picturilor în locaşurile de cult, |. D. Ştefănescu considera că „picturile dau glas monumentelor; ele 
cristalizează idei, simţiri şi viaţă, reprezintă documente şi izvoare de istorie”. 

Caracterul documentar al picturii murale de la Biserica «Cuvioasa Paraschiva» din Poenărei 
rezidă, printre altele, din conceperea tablourilor votive care imortalizează: portretul M. S. Regele Mihai 
|, conducătorului statului român, al patriarhului Bisericii Ortodoxe Române, Nicodim Munteanu, ale 
ascendenţilor unora dintre ctitori: Ecaterina şi Gheorghe Poenăreanu; precum şi din consemnarea 
pictată, pe un panou din altar, a tuturor celor care s-au străduit în opera de înălţare a sfintei biserici din 
sat. 

Programul iconografic este raportat la structura planimetrică a bisericii şi, evident, la dimensiunile 
acesteia. În pridvorul deschis de pe latura vestică, sunt reprezentate scenele biblice imaginând „Raiul” 
— în stânga accesului principal în biserică — şi „ladul” — în dreapta acestuia. Deasupra uşii de intrare, 
este fixată pisania cu text incizat pe o placă de marmură albă. Plafonul este pictat cu medalioanele 
circulare: „lisus Emanoil” încadrat de „Maica Domnului” şi „Sf. Prooroc loan Botezătorul” delimitate de 
„Sf. Apostol Filip” şi „Sf. Apostol Petru”. 

În interior, pe peretele vestic al pronaosului, sunt dispuse, de la stânga la dreapta, portretele: „M 
S. Regele Mihai !, „Mitropolitul Iosif”, „Grigore Poenăreanu”, „Ecaterina Poenăreanu”. 

Sub cafas, pe peretele sudic, sunt figuraţi: „Cuviosul Eftimie” şi „Cuviosul Stelian” iar, spre nord, 
„Cuviosul Antonie cel Mare”. Scenele: „Botezul lui lisus” şi „Sf. loan Botezătorul” completează 
programul iconografic al spaţiului vestic al pronaosului. Pe peretele sudic interior al pronaosului, pictura 
este repartizată în două registre: în registrul inferior, „Sf. Muceniţă Ecaterina” şi „Sf. lustina”, iar, în 
registrul superior, „lisus cu Samarineanca la puț” şi „Doamne ajută-mă”. Pe peretele opus al 
pronaosului, spre nord, într-o distribuţie similară, sunt prezentaţi: „Sf. Cuvioasă Paraschiva” şi „Sf. 
Muceniţă Filofteia”, iar deasupra acestora, „Fiică, ţie-ţi zic scoală-te”, şi „Doamne, mântuieşte-ne că 
pierim”. 

Programul iconografic al naosului este, evident, mai amplu, întrucât dispunerea acestuia în formă 
de cruce, a determinat amplificarea spaţiului destinat scenelor religioase. 

Pe peretele sudic, încadrând fereastra, sunt reprezentate scenele: „Sf. Haralambie”, „Sf. Mucenic 
Teodor Tiron”, „Vestirea păstorilor”, „Sf. Mucenic Trifon”, „Naşterea Domnului”, „Sf. Mucenic Gheorghe” 
şi „Dreptul Judecător”. 

Pe peretele nordic, sunt pictate scene biblice şi figuri de sfinţi: „Sf. Împărați Constantin şi Elena”, 
„Izbăvirea lui Adam”, „Învierea Domnului”, „Mironosiţele la mormânt”, „Sf. Arhangheli Mihai şi Gavril”, 
„Sf. Mucenic Dimitrie”, „Sf. Mucenic Pantelimon” şi „Maica Domnului”. 

Pe cupola Pantocratorului, sub „lisus Pantocrator”, sunt dispuşi, pe colţuri, Sfinţii Evanghelişti: 
Matei, loan, Luca şi Marcu împreună cu simbolurile lor religioase. Între cele opt ferestre ale turlei, sunt 
pictaţi opt sfinţi prooroci. Sub aceştia, este zugrăvită „Liturghia îngerescă”. 

Pe iconostasul măiestrit sculptat în lemn de stejar, care separă naosul de altar, cele trei registre 
amplifică programul iconografic al spaţiului interior, prin icoane mobile şi fixe. 

Registrul inferior cuprinde tablourile reprezentând pe „Cuvioasa Paraschiva” — icoana de hram a 
bisericii —, „Înălţarea lui lisus ”, „Sf. loan Botezătorul” (icoană argintată), uşa diaconească cu „Sf. 
Arhanghel Mihail”, „Maica Domnului” (icoană argintată), uşile împărăteşti cu dvera, pe care este pictată 
scena „Bunei Vestiri”, „lisus Hristos” (icoană argintată), uşa diaconească cu „Sf. Arhanghel Gavril”, „Sf. 
Erarh Nicolae” (icoană argintată) şi „Sf. Gheorghe”. 

Registrul median este format din icoanele: „Naşterea Sf. Fecioare”, „Intrarea în biserică”, 
„Naşterea Domnului”, „Botezul Domnului”, „Întâmpinarea Domnului”, „Buna Vestire”, „Cina cea de 
Taină”, „Duminica Floriilor”, „Învierea lui lisus”, „Înălțarea lui lisus”, „Pogorârea Duhului Sfânt”, 
„Schimbarea la Faţă”, „Adormirea Maicii Domnului”. 

Registrul superior include următoarele tablouri biblice: „Sf. Apostol Toma”, „Sf. Apostol Andrei”, 
„Sf. Apostol Bartolomeu”, „Sf. Apostol Matei”, „Sf. Apostol loan”, „Sf. Apostol Petru”, „Sfânta Treime”, 
„Sf. Apostol Pavel”, „Sf. Apostol Marcu”, „Sf. Apostol Luca”, „Sf. Apostol Filip”, „Sf. Apostol lacob”, „Sf. 
Apostol Simon”. 

Registrul superior este surmontat de „Crucea Răstignirii” încadrată de molenii, pe care sunt 
pictate tablouri imaginând pe „Maica Domnului” şi pe „Sf. Apostol loan”. 

Pictura din altarul bisericii, distribuită pe peretele estic, în ordine, de la nord la sud, cuprinde 
secvențele: „lisus Hristos”, „Sf. Arh. Ştefan”, „Sf. Erarh Nicolae”, „Sf. Erarh Vasile cel Mare”, „Sf. Erarh 
loan Gură de Aur”, „Sf. Grigorie”, „Sf. Spiridon”, „Sf. Erarh Lavrentie”, „Jertfa lui Avraam”, iar, pe 
cupolă, sunt imaginate tablourile reprezentând pe: „Sf. Arh. Mihail”, „Maica Domnului cu lisus” şi „Sf. 
Arh. Gavril” 





— extrem de bine conservată — este concepută într-o friză continuă 
formată din casete pătrate cu dimensiunile 1/1 m, delimitate de torsade masive sculptate în lemn de 
stejar, la circa 1 m de streaşina acoperişului, incluzând, pe peretele sudic al pronaosului și naosului, 
portretele: „Sf. Ap. Matei”, „Sf. Ap. Marcu”, „Sf. Ap. Toma”, „Sf. Ap. Tadeu”, „Sf. Ap. Timoteiu”, „Sf. Ap. 
Filimon”, „Sf. Ap. David”, „Sf. Muc. Haritina”, „Sf. Prooroc Solomon”, „Sf. Dr. Cosma”, „Sf. Dr. Damian”, 
„Sf. Muc. Nestor”, „Sf. Muc. Dim. Basarabov”; pe peretele exterior al altarului: „Sf. Cuv. Antonie cel 
Mare”, „Sf. Muc. Procopie”, „Sf. E. Ignat”, „Sf. Timotei”, „Sf. Muc. Emilian”, „Sf. loan Cristostomu”, „Sf. 
Arh. Laurenţiu”, „Sf. Ap. Nichita”, „Sf. Erarh Antonie”, „Sf. Erarh Kiril”, „Sf. Grigorie Decapolitul”, „Sf. 
Muc. Cornelie”, „Sf. Muc. Longhin”, „Sf. Muc. Serghie”, „Sf. Muc. Vach”, „Sf. Cuvios Iosif”; pe peretele 
nordic al naosului şi pronaosului: „Sf. Ap. Vartolomeu”, „Sf. Ap. Cleopa”, „Sf. Muc. Victor”, „Sf. Muc. 
Dimitrie”, „Sf. Muc. Gheorghie”, „Cuv. Parascheva”, „Sf. Erarh Nicolae”, „Sf. Ap. Andrei”, „Sf. Ap. lacov”, 
„Sf. Ap. Simon”, „Sf. Ap. Filip”, „Sf. Ap. Luca”, „Sf. Ap. loan”. 

Tradiţia orală locală confirmă că meşterii care au construit biserica pe locul bisericii anterioare au 
refuzat să ia crucea de pe turla vechii construcţii ecleziastice care urma să fie demolată, întrucât aveau 
credinţa că „pe cel care începe dărâmarea Casei Domnului cu desprinderea crucii de pe turlă îl paşte 
un necaz de moarte”. Deşi era tributar credințelor populare şi i se atrăsese atenţia de către meşteri, 
care îi evocaseră scene cunoscute de ei, cum Pronia cerească îi pedepsise cu moarte cruntă pe 
începătorii demolării unor locaşuri de cult din zonă, preotul paroh, după ce şi-a făcut ruga către Cel de 
Sus, motivând actul în sine prin teama că biserica veche este într-o stare jalnică de conservare, ce 
punea în pericol viaţa credincioşilor veniţi la slujbe, şi-a luat inima în dinţi, a urcat pe schele până în 
vârful turlei şi a desprins crucea metalică, pe care a coborât-o cu funia la pământ. 

Din păcate, peste ani, şi în cazul său, se va confirma credinţa meşterilor, preotul paroh fiind 
executat de către comunişti la Închisoarea Jilava, învinuit pe nedrept că transformase spaţiul din podul 
turlei bisericii sale în depozit de armament destinat partizanilor din formațiunea «Haiducii Muscelului» 
care a acţionat pe versanţii sudici ai Munţilor Făgăraş, deşi armele fuseseră depozitate acolo, fără 
ştirea sa, de către înv. Gheorghe Popescu 

Xtul pisaniei incizat, de către sculptorul Jean Mezzaroba din Câmpulung Muscel, pe o 
lacă de marmură fixată în pridvor deasupra accesului în pronaos reprezintă o sursă 
informaţională certă referitoare la ctitori, proiectant şi pictori: 

„Cu vrerea Tatălui, cu ajutoriul Fiului şi cu săvârşirea Sfântului Duh / ziditu-sa din temelie 
această sfântă biserică cu hramul Sf. Paraschiva, Sf. ier. Nicolae / Sf. m. m. Gheorghe în anii 1937 şi 
sa sfinţit în anul 1943, în zilele M. S. Regelui Mihaiu I,/ Patriarh al României fiind D. D. Dr. Nicodem 
Munteanu. / La săvârşirea acestui sfânt locaşi au contribuit mai ales familiile: Poenăreanu şi dr. 
Mitulescu, Maria-Avida şi generalul Victor Nanu, precum şi enoriaşii satului Poenărei, cum şi alţi buni 
creştini ale căror nume s-au scris spre veşnică pomenire în sfântul altar, / paroh fiind pr. loan 
Constantinescu, iar membrii comitetului activ de construcţie din: / preşedinte — Vică Poenăreanu, / 
vicepreşedinte — pr. |. G. Constantinescu, / secretar — înv. Gh. Gh. Popescu, / casier — lon 1. D. Uşurelu, 
/ membrii activi: Grigore |. Grigorescu / Gheorghe |. Andreescu /, lon A. Andreescu, Niculae Dumitrescu 
/ Gheorghe |. D. Uşurelu, Petre Mailat şi / Grigore Diaconu./ Arhitect — D. lonescu-Berechet. Pictor — |. 
Fleşaru. Jean Mezzaroba.” 


_ 
În rubrica „Ştiri şi fapte” a cotidianului «CURENTUL» din ziua de 13 noiembrie 1943, se 
consemnau următoarele informaţii despre 
SFINŢIREA BISERICII «SFÂNTA PARASCHIVA» 
DIN COMUNA POENĂREI — MUSCEL 





Ridicată din temelie cu râvna şi jertfa creştinească a unor oameni de bine, s'a sfinţit Duminică, 7 
Noembrie (1943), în comuna Poenărei, judeţul Muscel, biserica cu hramul «Sfânta Paraschiva». 

Un sobor de preoţi în frunte cu 1.P.S.S. Veniamin Pocitan, vicarul Sf. Patriarhii, a oficiat serviciul 
religios. După terminarea sfintei liturghii, d. Vică Poenăreanu, preşedintele comitetului de construcţie a 
sfântului locaş, a predat cheia bisericii |.P.S.S. arhiereul Veniamin, care, la rândul său, a dat-o în primire S.S. 
pr. loan Gh. Constantinescu, parohul bisericii. 

Sfinţia sa preotul paroh aduce prinos de recunoştinţă familiei Poenăreanu, care, prin d-nii: Vică 
Poenăreanu, maior loan Poenăreanu, d-nele: Haritina col. Şoiculescu, Avida gen. Nanu, Victoria col. Berea 
şi d. av. Alexandru Poenăreanu, au donat importante sume, materiale de construcţie şi sfinte odoare. 
Mulţumeşte deasemenea familiei dr. loan Mitulescu, arhitect Berechet, gen. Boiţeanu, gen. Spiroiu, gen. 
Nicolau, Brihăilescu, institutor Gheorghe Popescu etc. şi tuturor enoriaşilor şi prietenilor bisericii, care au 
contribuit la desăvârşirea sfântului locaş. Pentru pictorul Fleşariu, care a realizat o operă de înaltă artă 
bisericească, sfinţia sa are cuvinte de laudă şi recunoştinţă. Au mai luat cuvântul institutorul Gheorghe 
Popescu şi d. gen. Nicolau, prefectul judeţului. La sfârşit |.P.S.S arhiereul Veniamin a dat binecuvântarea sa 
arhierească tuturor creştinilor cari s'au ostenit pentru această biserică. 

Sfinţia Sa protoereul judeţului a citit apoi adresa Sfintei Patriarhii, prin care preotul loan 
Constantinescu este ridicat la rangul de econom pentru munca şi fapta sa creştinească. 

La sfârşit, după vechile tradiţii, a fost un mare praznic. În afară de miile de credincioşi veniţi din toate 
satele de pe Valea Râului Doamnei, au mai luat parte la această sărbătoare creştină, d-nii: gen. Nicolau, 
prefectul judeţului; d-na şi d. gen. |. Boiţeanu; d-na şi d. gen. Scarlat Rădulescu; d-na şi d. Vică Poenăreanu; 
d-na Haritina col. Şoiculescu; d-na Avida gen. Nanu; d-na Victoria col. Berea; d-na şi d. av. Poenăreanu; d- 
na gen. Spiroiu; d. col. Titi Mihăilescu; director gen. Stan Ticulescu; gen. Bârzotescu; insp. Jecu; director 
| Costin; inspector Preoţescu; director Stroe; ing. Ovid Georgescu; Mihail Ciupagea; ing. Tudose; av 

Grigorescu; dr. Simoniu; medic primar D. Georgescu; medic veterinar primar Ifrim; inspector general şcolar 
Comândăşescu; dr. Grigoriu; fam. Hera; Dascălu; Arnăuţoiu; Gh. Moisescu; Brihăilescu; Schiteanu; Crinu; 
Bratu etc.» 








. 

toria unui aşezământ bisericesc implică, pe lângă relevarea preocupărilor de natură exclusiv 

materială ale preoţilor, determinate de menţinerea în condiţii optime a construcţiei ecleziastice 

în care oficiază, modul de influențare a comportamentului moral-religios al comunităţii umane 

încredințate spre educaţie spirituală, care-i atestă sau contestă calitatea învestită în el, prin inefabila 
taină a preoţiei, slujitorul bisericii fiind „păstor al sufletelor”. 

Biserica din Poenărei a reprezentat, se pare, un model de instituţie religioasă slujită cu 
devoțiune de „păstori” luminaţi care au confirmat cu prisosinţă veridicitatea unei maxime izvorâte din 
înţelepciunea populară, potrivit căreia: „Omul sfinţeşte locul”... 

Numele multor slujitori care au constituit repere morale incontestabile nu numai pentru 
credincioşii satului, ci şi pentru clericii din împrejurimi, s-au păstrat, în pomelnicele bisericii, dar şi în 
„pomelnicele” intime ale sufletelor generaţiilor ce s-au succedat în decursul vremii în satul Poenărei. 

Memoria documentelor a consemnat numele acestor autentici îndrumători ai obştii, pentru că, 
ştiind carte, luminau, prin sfatul şi scrisul lor, minţile sătenilor şi aplanau, deseori, pricinile stârnite de 
patima lor înnăscută pentru pământ. Astfel, un document din 1660, relevând fenomenul „roirii” din 
obştea satului Poenărei în timpul domniei voievodului Matei Basarab, redactat de popa ION ot 
Poenărei reflectă acurateţea stilistică a „pisarului”, cel ce, prin ştiinţa de carte, se bucura, cu certitudine, 
de prestigiu, în ochii obştii. 

Un act datând din 24 iunie 1789, prin care Nedelcu şi soţia sa, Safta, dau zapis la mâna vătafului 
Neculai că i-au vândut moşie în Poenărei, cu taleri 87, atestă că a fost scris de preotul 

probabil primul dintr-o pleiadă de preoţi care purtau acest nume: „Şi am scris 
eu, popa Gligore ot Poenărei mart(or)”. Se confirmă, astfel, preocuparea preoților din sat pentru 
perfectarea unor documente, care stabileau drepturile de proprietate asupra pământului moşnenesc 

Deşi menţiunile vizând galeria preoţilor care au slujit sfântul altar al bisericii din Poenărei sunt 

arcimonioase sub raport informaţional, o adnotare din 9 decembrie 1822 a preotului 
GHEORGHE. „proistosul din Poenărei”, relevă preocuparea antecesorilor săi pentru înzestrarea 
„Jocaşului de cult cu cele trebuincioase”, din patrimoniul bisericii, fiind preluată, în cursul anului 
menţionat, de către Episcopia Argeşului, prin logofătul Ghiţă Borţosul, vechea Evanghelie a bisericii 
motivându-se că „nu se mai afla altundeva Ivanghelie ca aceea prin pregiurile acestea” şi oferindu-se, 
în schimb, o Evanghelie tipărită la Buda, în anul 1812. 

Se presupune că acest inestimabil volum ritualic a fost mistuit de flăcările incendiului din 23 
aprilie 1867, care a transformat în cenuşă biblioteca de peste 1000 de volume bibliofile a Episcopiei de 
la Curtea de Argeş. Evanghelia din anul 1812 conţine, pe lângă consemnarea respectivă, versurile 
semnate de Grigore Popescu în 1848: „De-ar fi cerul de hârtie / şi marea toată, cerneală, / m-aş învăţa 
şi eu a scrie”, relevând preocupări lirice nu lipsite de interes, probabil, un ecou al relaţiilor de suflet pe 
care preotul Grigorie Poenăreanu le avusese, în Bucureşti, cu membri ai Societăţii Filarmonice. 

O evidentă influenţă asupra nivelului cultural al locuitorilor din Poenărei au exercitat-o 
personalităţile din sat ancorate fundamental în viaţa spirituală a vremii. 

Intrând în contact cu exponenţii de frunte ai mişcării de renaştere culturală a Ţării Româneşti: lon 
Heliade-Rădulescu, Grigore Alexandrescu, lancu Văcărescu, Eufrosin Poteca, fraţii Câmpineanu şi alţii, 
preotul GRIGORIE. POENĂREANU a participat la manifestările organizate de către 
Societatea Filarmonică înfiinţată, în octombrie 1833, de: lon Heliade-Rădulescu, |. Câmpineanu şi C. 
Aristia, societate care îşi propunea promovarea şi dezvoltarea literaturii şi culturii române, precum şi 
formarea unui teatru naţional. Printre membrii societăţii, se aflau: Gr. Băleanu, C. Brăiloiu, |. Voinescu 
11, N. Golescu, Dimitrie (Tache) Ghica — tatăl lui lon Ghica —, C. Cornescu, |. Oteteleşanu, P. Poenaru, |. 
Roset, Gr. Racoviţă, C. Faca, lancu Văcărescu şi alţii, printre care, desigur, şi preotul Grigorie 
Poenăreanu din satul Poenărei. Societatea Filarmonică milita, în secret, pentru: Unirea Principatelor, 
egalitate în faţa legii, eliberarea robilor, vot universal, înlăturarea protectoratului țarist. Combătută de 
către oficialități din cauza acestor incitante demersuri politice şi culturale, Societatea Filarmonică şi-a 
încetat activitatea în anul 1838. Rememorând desfăşurarea uneia dintre aceste manifestări culturale, 
lon Ghica menţiona, în epistola «Grigore Alexandrescu», din celebrele sale «Scrisori către Vasile 
Alecsandri»: „A doua seară, adunare numeroasă în salonul tatălui meu. Între musafiri, se găseau: 
Văcărescu, Efrosin Poteca, Heliad, popa Grigorie — un haiduc de popă de la munte —, fraţii Câmpineni 
şi alți doi-trei, rude şi amici. Alexandrescu a recitat scene întregi din Sofocle şi Euripid în limba elină... 
Şi serata s-a încheiat, după cum se obicinuia pe atunci, în sofragerie, cu un curcan fript, admirat de 
întreaga adunare, blagoslovit de părintele Grigorie Poenăreanu şi salutat de tânărul poet cu fabula sa, 
care se termina cu: „Prinţule, în loc de plată, aş pofti câţiva curcani !" 

Preotul Grigorie Poenăreanu se bucura de o popularitate neobişnuită în vreme... Mulţi evocau, 
deseori, curajul său de a merge singur, călare, spre Mitropolia Ungrovlahiei... Drumul spre Bucureşti 
trecea prin pădurea Vlăsiei — loc de groază pentru călători, întrucât acolo acționau grupuri rivale de 

tâlhari recrutaţi în majoritate din ţigani care atacau pe călători, jefuindu-i de bunuri, împărţite, apoi, între 
membrii bandei... Potrivit relatărilor nepoatei sale, Justina Grigorescu, părintele Grigorie avea cale 
liberă, bucurându-se de protecţia lor. Preotul îi îndemna, ori de câte ori îi ieşeau în cale, să se lase de 
tâlhărie şi să apuce pe drumul muncii cinstite, pentru că, altfel, îi aşteaptă, pe ceea lume, chinurile 
iadului... „Orajaiul” de la Poenărei — cum îi spuneau cu respect ţiganii din bandă — înalt şi spătos mai 
abitir decât mulţi dintre ei, era rugat să le citească, în biserica lui, de iertarea păcatelor şi să nu le mai 
amintească de chinurile iadului, de care se temeau ca de naiba... 

Părintele Grigorie îi blagoslovea şi-i îndemna să nu păcătuiască şi mai mult, ucigând pe semenii 
lor, pe care îi jefuiau, pentru că, altfel, neam de neamul lor, o să fie blestemat şi blestemul de moarte te 
trimite adânc în pântecele iadului... Hoţii îl întrebau cum li se vor mai putea ierta din păcate ?.. 

— Dacă n-o să mai ucideţi pe bieţii creştini pe care îi jefuiţi de bani şi dacă banii furaţi, nespurcaţi 
de sânge nevinovat, se vor întoarce în satele mai sărace, pentru înălțarea unor sfinte locaşuri ale 
Domnului, îi sfătuia duhovnicul haiduc de la munte — aşa cum rămăsese el în memoria lui Grigore 
Alexandrescu, iar, prin consemnarea lui lon Ghica, în memoria noastră, a urmaşilor. 

În «Catastih de cite biserici sînt într-acest plai» din 23 februarie 1832, este menţionat fiul 
preotului Grigorie Poenăreanu, popa Gheorghe: „Plaiul Nucşorii, satu Poenărei. Biserici — 1; preoţi- 1, 
diiaconi-1; ţircovnici-1. Popa Gheorghe sin Gligore, diiaconu Costandin, ţircovnic Gligorie sin 
Dumitrache”. 

Contextul cultural de excej n anul 1840, în Poenărei, a „unui proistos 
separat”, preotul -— un alt proistos fiind atestat în 
Câmpulung, iar alţi doi, în Podgoria, în zona sudică a judeţului Muscel. În „Catagrafia fostului judeţ 
Muscel făcută, la 1840, din porunca mitropolitului Neofit", se specifica referitor la această aşezare 
musceleană: „Satul Poenărei, biserică de lemn, cu hramul «Cuvioasa Paraschiva», făcută de ani 134 
de Badea Butoi şi Pătru Ciomagu şi acum cu cele trebuincioase se îngrijeşte de locuitori. Preot 
Gheorghe sin Grigore hirotonit, de ani 34; Grigore sin Dumitrache ţârcovnic şi lordache Grigore 
paracliser. Minei prost, veşminte asemenea vechi. Preotul Gheorghe adeverez” Se înregistrau 
„enoriaşi mai cu stare 7, în frunte cu Grigore Butoi, 38 mai scăpătaţi şi văduve 6; peste tot, 51”. 
Informaţia era semnată de „preotul Gheorghe ot Poen: 4 

Fiul preotului Gheorghe Poenăreanu, CL EEE IREZURII, s-a născut la 23 
august 1833. Grămătic. A fost numit ca preot în sat la 15 noiembrie 1854. Parohia avea 71 de familii cu 
322 de suflete. Preotul a păstorit vreme îndelungată parohia, refăcând din nou, cu sprijinul obşti, 
locaşul de lemn al bisericii, între anii 1896-1898. Grigore Poenăreanu a fost, ca şi înaintaşii săi, un 
slujitor al credinţei strămoşeşti, un om de o deosebită prestanţă, despre care o catagrafie de epocă ar fi 
putut semnala următoarele: „bun, învăţatu, neglobitu, fără patima beţiii”. Împreună cu soţia lui, Nedelia 
preoteasa, născută în Vişoi-Câmpulung, a avut o familie numeroasă formată din patru fete şi trei băieţi, 
mulţi dintre copii devenind intelectuali de seamă ai vremii. 

După stingerea sa din viaţă, a urmat la cârma corabiei lui Dumnezeu din sat preotul ION 

de fel din Domneşti-Muscel, pentru care „slujirea adevărului şi a dreptei 
credinţe” au fost precepte moral-comportamentale înscrise pe „tabela de legi” intime specifice activităţii 
sale clericale. 

Pleiada acestor desăvârşiţi slujitori ai altarului Bisericii din Poenărei a fost continuată de preotul 
PRR Iaca E Lg originar din Cerbureni-Argeş, care s-a căsătorit cu Justina, 
fiica lui Grigore şi a Justinei Grigorescu din Poenărei, devenind parohul obştii satului. Preocupat 
continuu de starea gravă de conservare a bisericii de lemn în care slujea, preotul loan Constantinescu 
iniţiază, alături de fruntaşii satului menţionaţi în pisanie, o campanie de colectare a fondurilor necesare 
edificării din temelie a unui nou locaş de cult. Conjunctura politico-economică în care se derulează 
lucrările de construcţie începute în anul 1937 nu a fost una dintre cele mai favorabile. Declanşarea celui 
de-al doilea război mondial va determina tergiversarea operaţiunilor proiectate, întrucât procurarea 
materialelor, dar, mai ales, forţa de muncă necesară au fost impedimente aproape insurmontabile. 
Definitivarea, abia în anul 1943, a lucrărilor este consecinţa concentrării pe front a celor mai buni 
meşteri, precum şi a tinerilor care asigurau munca de salahor. 

Săvârşindu-se şi sfinţindu-se acest sfânt altar al credinței strămoşeşti, preotul loan 
Constantinescu şi-a văzut împlinit un vis şi, pentru a nu-şi îngropa „talantul” de predicator inspirat al 
ortodoxiei, a publicat articole de o incontestabilă erudiție vizând semnificaţia religiei în viaţa poporului 

român, printre care «Metoda practică a predării învăţământului religios în şcoala primară» — apărut în 
revista „Tomis” a Episcopiei din Constanţa, în anul 1944, din care reproduc, spre exemplificare, o 
aserţiune de certă actualitate şi în prezent: „Religia are un mare rost şi în viaţa colectivă, în societate şi 
în viața naţiunii. De cât folos a fost neamului nostru religia este uşor de înţeles, când ne gândim că 
religia a fost singura noastră cultură în lunga vreme în care slavonismul apăsa ca un munte cugetarea 
românească. Din credinţele religioase, şi-au luat avânt creaţiunile artistice la noi; în tinda bisericii, au 
fost cele dintâi şcoale pentru popor; biserica lua parte la conducerea ţării totdeauna spre binele 
neamului; naționalitatea şi cultura românească s-au menţinut sub stăpânirea străină datorită bisericii. Şi 
acum, alături de Şcoală, Biserica e un factor cultural de căpetenie...” 

După ce preotul loan Constantinescu a căzut eroic la datorie, în împotrivirea sa faţă de ideologia 
profanatoare şi demolatoare de sfinte idealuri a statului comunist ateu, în anul 1959, la cârma parohiei 
văduvite astfel, a fost instalat ca paroh, preotul NICOLAE NEŢ din Domneşti, care şi-a îndeplinit 
cu sârguinţă misia sa creştinească. l-a urmat acestuia, pi de a Atotputernicului, un 
paroh de o apreciată conduită morală şi religioasă, preotul „ originar din 
Corbi, teolog de o aleasă structură sufletească, pe care intuiţia şi spiritul de discernământ dovedite de 
Preasfinţitul episcop Calinic Argeşeanul l-au urcat pe treptele ierarhiei religioase până la funcţia de 
consilier eparhial. Este merituoasă preocuparea sa pentru buna chivernisire a bisericii din Poenărei: 
învelirea din nou a construcției cu tablă galvanizată în anul 1971 şi aplicarea unei pelicule de vopsea 
pentru protejarea, în exterior, a amplelor suprafeţe de lemn sculptat. 

După plecarea acestuia, a fost numit preotul din 
Pârâieşti, care s-a dovedit a fi un demn continuator al înaintaşilor săi spirituali, un suflet în care 
credinţa în Dumnezeu şi purtarea de grijă a turmei încredințate spre păstorire se îngemănează cu 
dorinţa de a întări, pentru ca să dăinuiască în timp, măiastra corabie a credinţei din Poenărei, muşcată 
din temelie de „dintele necruţător al vremii”. 

Sprijinindu-se pe un consiliu parohial alcătuit din bărbaţi de nădejde ai satului, preotul paroh a 
purces la o trudnică, dar presantă muncă de consolidare a bisericii. La chemarea sa, cei trăitori în sat, 
dar şi cei pe care destinul i-a risipit din vatra părintească în alte zări, spre necurmată rodire a 
pământului țării şi prin munca lor, vor răspunde cu credinţă că au o datorie sfântă faţă de părinţii, moşii 
şi strămoşii lor, care privesc cu sufletele intrate în eternitate, prin crucile sădite pe morminte, către turla 
bisericii ce ocroteşte veşnica lor pomenire, vrând-o înălţată temeinic spre seninul cerului satului natal. 

S-au străduit, cu dăruire şi competenţă, la rugămintea mea, să contribuie la salvarea acestui 
splendid monument de la o distrugere previzibilă, dl. ing. Eugeniu Dumitrache, director al Institutului de 
proiectare Argeş, care, împreună cu dna ing. Ana-Maria Marinescu, a conceput proiectul de consolidare 
a bisericii. DI. ing. Gheorghe Păunescu de la Direcţia monumentelor, ansamblurilor şi siturilor istorice 
din Bucureşti, fiu al satului Poenărei, a făcut releveul maiestuoasei construcții ecleziastice. 

Actualul paroh ION V. TUTŢĂ dovedeşte o preocupare statornică pentru a menţine 
nestinsă făclia dragostei faţă de sfânta biserică încredinţată spre păstorire. În acţiunea de colectare a 
mijloacelor financiare necesare efectuării lucrărilor de consolidare, un sprijin consistent l-au oferit 
moştenitorii familiei preotului loan şi Justina Constantinescu care au donat, în acest scop, parohiei o 
suprafaţă de 0,50 ha teren din centrul satului, pe care sunt plantați pomi fructiferi. 

Preotul paroh a amenajat în casa parohială, sub clopotniţă, un muzeu religios, în care sunt 
expuse icoane vechi şi alte obiecte de cult provenite din tezaurul de valori moştenite de la bisericile 
anterioare din Poenărei. 

Dăinuirea acestui înălțător monument de arhitectură, a cărui structură de rezistenţă este continuu 
afectată de instabilitatea terenului pe care a fost amplasat, impune urgentarea operaţiunii de colectare 
şi evacuare a apelor subterane ce se infiltrează în fundaţii, fie printr-un canal deschis, fie printr-un 
sistem prevăzut cu tuburi de ciment, precum şi consolidarea construcţiei pe baza proiectului realizat de 
ing. Eugeniu Dumitrache şi ing. Ana-Maria Marinescu. Îmi exprim convingerea că, în viitoarea pisanie 
care va consemna contribuţia credincioşilor la salvarea bisericii, vor fi înscrise numele nu numai ale 
tuturor fiilor satului, dar şi ale unor osârduitori şi purtători de grijă pentru salvarea acestui sfânt locaş. 

Altar al credinţei strămoşeşti, Biserica de lemn „Cuvioasa Paraschiva” înnobilează zestrea 
de creativitate a înaintaşilor care şi-au ctitorit viaţa pe plaiurile mirifice ale satului Poenărei. 








-—Srigore Constantinescu— 

An anul 1937, s-a pus piatra de temelie pentru construirea bisericii cu hramul «Cuvioasa 
Paraschiva» pe plaiurile pitoreşti ale satului Poenărei, pe locul unde a fost o altă biserică de 

lemn care se degradase, construită spre sfârşitul veacului al XIX-lea. Platoul pe care s-a 
amplasat sfântul locaş este străjuit, în partea de apus, de un deal din care se revarsă izvoare 
subterane. În această zonă, se afla un lac care a fost asanat, pentru a se construi casa învățătorului 
Gheorghe Popescu — actualmente, monument de arhitectură populară. 

În partea de miazăzi, se află Valea lui Roman, un afluent al Râului Doamnei, vale care, în 
perioada cu ploi abundente, acumulează o mare cantitate de apă ce produce necazuri gospodăriilor din 
imediata apropiere sau drumurilor pe care le străbate. 

Constructorii locaşului de cult au ţinut seama de aceste elemente care ar fi putut afecta 
stabilitatea bisericii şi au acţionat ca atare, realizând lucrări corespunzătoare situaţiei. Pe actualul 
amplasament al monumentului eroilor şi al fântânii cu acelaşi nume, au săpat un puţ de colectare a 
apelor provenite din izvoarele subterane, puţ placat cu bolovani de râu, iar, din acesta, au realizat două 
ramificații din canale cu secţiune pătrată construite din lespezi de piatră special lucrate, cu deversare în 
Valea lui Roman. Un canal s-a racordat direct la această vale şi altul urmărea un traseu prin spatele 
şcolii — actualmente, magazin şi cămin cultural. În aceste condiţii, toată apa colectată era dirijată spre 
evacuare, fără a se afecta platoul pe care erau amplasate biserica şi cimitirul. Fundaţiile locaşului de 
cult s-au realizat din piloni de stejar bătuţi cu soneta, iar construcţia are pereţi din lemn şi un acoperiş 
uşor, iniţial din şiţă, iar, acum, din tablă galvanizată — un material, evident, mai greu. 

În anul 1955, din iniţiativa unui grup de cetăţeni dornici de afirmare, s-a propus alimentarea cu 
apă din izvoarele subterane din partea de apus a satului. Au început săpăturile pe amplasamentul 
vechiului puț de colectare, cu utilaje şi „specialişti” care nu au ţinut seama de canalele de deversare 
existente, distrugându-le. Mai mult decât atât, lucrările au fost sistate din lipsă de material şi de interes. 
În centrul satului, în faţa bisericii, a rămas o groapă imensă în care se adunau apele subterane şi 
pluviale. După câteva luni, groapa a fost umplută cu pământ şi piatră, fără să se asigure o posibilitate 
de evacuare a apelor care acționau în defavoarea solidităţii bisericii. Au început, astfel, să apară fisuri 
în fundaţii şi soclu, precum şi crăpături în sol în zona cimitirului. 

Pentru a se stăvili acţiunea de degradare a monumenialei biserici, în anul 1985, s-a încercat 
reluarea lucrărilor de colectare şi evacuare a apelor din platou. S-a săpat un pu larg de 2 m diametru, 
placat cu bolovani de râu şi s-au introdus tuburi de beton de & 500 mm de la puț până în spatele 
magazinului existent. S-ar fi părut că situaţia era rezolvată, numai că ultimul tub din colţul căminului 
cultural s-a colmatat, datorită faptului că nu s-a săpat şanţul în continuare pentru dirijarea apei spre 
Valea lui Roman, aşa încât apa acumulată nu mai putea fi deversată, ea infiltrându-se în zona bisericii 
şi continuând efectele nedorite asupra stabilităţii locaşului de cult. 

Pentru salvarea bisericii şi a cimitirului, se impune reluarea lucrărilor de evacuare a 
apelor acumulate, prin scoaterea şi desfundarea tuburilor de beton existente, reamplasarea lor la 
aceeaşi adâncime, continuarea şanţului deschis prin spatele magazinului, pentru ca, prin cădere liberă, 
apa de la puţul de acumulare să fie evacuată spre Valea lui Roman. Totodată, se impune executarea 
unui canal deschis pe Valea lui Roman, în zona cimitirului şi nu numai, pentru regularizarea cursului, 
precum şi construirea de podeţe în punctele Rizea şi Andreescu. Aceste lucrări sunt imperios necesare 
şi se pot realiza cu ocazia reamenajării drumului sătesc, lucrare finanțată din fonduri centralizate. 

Edilii satului trebuie să ţină seama de cele relatate şi să facă tot ce este posibil pentru ca biserica 
satului nostru, un edificiu de mare valoare arhitecturală şi artistică, să dăinuie, pentru a sluji, în 
continuare, ca altar al credinţei strămoşeşti. 











Constantin Samoilă— 

-a născut în satul Poenărei, la 5 octombrie 1875. După absolvirea 

Facultăţii de Medicină din Bucureşti, obţine titlul de doctor în medicină, în 

anul 1900, cu teza: «Sufluri cardio-pulmonare, mecanisme şi 
diagnostic”. Ulterior, intră în serviciul reputatului doctor Hristea Buicliu. Se 
specializează la Berlin, în bolile de piept, fiind asistent onorific, timp de doi ani, la 
Clinica | medicală a profesorului Leyden şi colaborator asistent, circa doi ani şi 
jumătate, la Institutul lui Koch, unde efectuează intense studii asupra tuberculozei, 
rezultatele cercetărilor fiind publicate în reviste de specialitate germane. 

Revenind în ţară, în anul 1903, susţine o serie de conferinţe cu caracter 
popular vizând combaterea tuberculozei. Funcţionează ca medic particular în 
Bucureşti, specializat în bolile de piept şi stomac, apoi, în 1917, devine director de 
sanatoriu. A fost membru corespondent al Societăţii de medicină din Berlin, al 
Biroului internaţional pentru combaterea tuberculozei şi secretar al Societăţii pentru 
profilaxia tuberculozei. 

Opera sa ştiinţifică medicală cuprinde: teza de doctorat «Sufluri cardio- 
pulmonare, mecanisme şi diagnostic» [Bucureşti, 1900] şi «Tuberculoza» — 
broşură de popularizare, cu o prefaţă de prof. Leyden [1903]. 

Profund ataşat satului natal, dr. lon Mitulescu a contribuit financiar substanţial 
la edificarea Bisericii «Cuvioasa Paraschiva» din Poenărei, fiind menţionat, în 
pisania sfântului locaş de cult, printre principalii săi ctitori. 

Într-un anunţ apărut, în perioada interbelică, în ziarele centrale, dr. lon 
Mitulescu, specialist în bolile de piept, informa cititorii că „dă consultaţiuni şi face 
examinări cu razele Rântgen în strada Oituz, nr. 19, et. |, între orele 10-11 a.m. 
afară de duminica” — o investigaţie medicală rarisimă în acea vreme. 

S-a stins din viaţă la 31 martie 1942, fiind înhumat în Cimitirul Bellu din 
Bucureşti. 

Memoria numelui său înnobilează vatra de cultură a satului Poenărei, 
străvechi sat moşnenesc care a dăruit ţării importante personalităţi ale spiritualităţii 
româneşti. 


luliana Predut-Constantinescu 

rsonalitatea remarcabilă a preotului Grigorie Poenăreanu a influenţat 

emnificativ nivelul spiritual al locuitorilor din sat, al căror acces la cultură a 

'ost favorizat, într-o măsură considerabilă, prin înfiinţarea, în Poenărei, în anul 
1875, a uneia dintre primele biblioteci publice rurale din România, durate pe temelia de 
lumină a ştiinţei de carte. Remarcând importanţa acestui act de cultură, regretatul cărturar 
bibliofil Silvestru Voinescu, fost director al prestigioasei Biblioteci judeţene «Dinicu 
Golescu» din Piteşti, menţiona, printre altele: 


„Una dintre ideile care au stat la baza programului lui Constantin Dobrescu- 
Argeş de emancipare a ţăranilor a fost culturalizarea satelor. El socotea că atâta 
timp cât ţăranii vor sta departe de carte, aceştia vor rămâne o pradă uşoară în mâna 
celor care îi foloseau ca pe nişte unelte. 

Aşa se face că, încă din 1875, când fusese numit învăţător în Muşăteşti, 
Constantin Dobrescu-Argeş înfiinţează două biblioteci, una în satul său natal şi alta, 
cu ajutorul distinsului învăţător Nae Andreescu, în Poenăreii Muscelului. Biblioteca 
din Poenărei a avut, iniţial, aproximativ 350 de volume, un fond de carte apreciabil 
pentru perioada de sfârşit a secolului al XIX-lea. 

Acestea sunt primele biblioteci publice din mediul sătesc în judeţul Argeş şi, 
fără îndoială, printre primele de acest fel din ţară. 

În anii următori, din inițiativa lui Dobrescu-Argeş sau a altora care i-au urmat 
exemplul, s-au înființat şi alte biblioteci în sate de pe Valea Râului Doamnei, sau de 
pe Valea Vâlsanului. Consecințele nu au întârziat să-şi arate roadele. În această 
zonă a judeţului nostru, a apărut şi s-a dezvoltat, încă de la sfârşitul secolului trecut, 
o puternică mişcare cooperatistă, care, mai ales, prin intermediul Gazetei țăranilor, 
s-a Jăcul cunoscută în întreaga țară”. 

Înfiinţarea, în Poenărei, a Bibliotecii săteşti este „motivată” şi prin înrudirea dintre 
Constantin Dobrescu-Argeş şi cantorul Gheorghe Popescu-Poenăreanu, căsătorit cu 


Avida, sora reputatului apărător al intereselor ţărănimii române, o pasionată cititoare a 
„Gazetei ţăranilor”, dar şi a literaturii beletristice din epocă. 














CONSTANTIN DOBRESCU-ARGEŞ [1859-1903], născut la Muşăteşii, judeţul 
Argeş. Om politic român. A înfiinţat, în 1895, împreună cu Vasile M. Kogălniceanu, prima organizaţie politică 
a ţărănimii; a condus şi a editat mai multe publicaţii, printre care săptămânalul „Gazeta ţăranilor” [1892], 
organ al „Asociaţiei pentru cultura ţăranilor” din Muşăteşti, continuator al periodicului „Ţăranul!” [1881], apărut 
în tipografia sa. 





—Grecateros— 

În cursul glorioaselor lupte ale poporului român pentru obţinerea independenței şi 
realizarea unităţii naţionale, pentru eliberarea patriei, au căzut la datorie neînfricaţii fii ai 


satului Poenărei: 
TĂNĂSESCU Nicolae- soldat 


MIRESCU lon- soldat 
MIRON Constantin- soldat 





ŞOICULESCU Alexandru-colonel 
ANDREESCU A. Gheorghe-sergent 
DOANA Gheorghe- sergent 
MIRESCU lon- caporal 
VACARU Nicolae- caporal 
BOLBES Gheorghe- soldat 
BOLBEŞ Grigore- soldat 
BOLBEŞ llie- soldat 
ENE Nicolae- soldat 
ILEA Meliton- soldat 
MIRA Alexandru- soldat 
NIŢĂ Gheorghe- soldat 
NIŢĂ lon- soldat 
ROMAN Fil.— soldat 
STOICA Aurel- soldat 
TOADER Gheorghe- soldat 
TULEI Vasile- soldat 
TULEI Pantelimon- soldat 
UŞURELU Trif. — soldat 
VĂCARU lon- soldat 
VÂLCU Nicolae- soldat 

NANU _ Victor- general 
PAUNESCU David- locotenent 
MITULESCU Nicolae- sergent 

BACIU Gheorghe- caporal 
MAREŞ Nicolae- caporal 
MĂILĂTOAIA Andrei caporal 
ANDREESCU Nicolae- soldat 
BACIU losif- soldat 
BOLBEŞ lon- soldat 
ILEA Gheorghe- soldat 
ILIUŢĂ Gheorghe- soldat 
MĂILĂTOAIA lon- soldat 
MUCENIC lon- soldat 
RĂDUCU lon- soldat 
UŞURELU lon- soldat 
UŞURELU Nicolae- soldat 
VLAD Dumitru- soldat 


«Spuneţi generaţiilor viitoare că noi 
ne-am dat viaţa pentru a lăsa în urmă o 
Românie liberă şi independentă !» 


oo d 03 cozozczos 


Jertfindu-vă, Sub Steagul Sfânt 
al Patriei, prin timp, durate, 
aţi semănat acest pământ 
cu dor nestins de libertate !... 

ăscut la 23 septembrie 1921, în satul Poenărei, comuna Corbi, judeţul Muscel, 
Păunescu |. David a fost avansat sublocotenent — promoţia „Mihai Viteazul” — în iulie 
1943, iar, la absolvirea Şcolii militare de ofiţeri activi de infanterie, a fost repartizat în 
Regimentul 30 Dorobanţi, cu care a participat la războiul antihitlerist. 

În ziua de 28 septembrie 1944, se găsea cu compania pe care o comanda în linia întâi, în 
faţa unei poziţii inamice din preajma localităţii Nicoleşti de pe linia Mureşului. La semnalul de 
rigoare, s-a avântat la atac în fruntea subordonaţilor săi. 

La 1 octombrie, sfidând moartea, a acţionat în fruntea subunităţii sale şi a reuşit să pătrundă 
în satul Mureşeni, cu toată dârza rezistenţă a duşmanului. 

În ziua de 7 octombrie, apărându-se pe linia satului Berghia, trupele hitleriste au contraatacat 
în flancul şi spatele dispozitivului companiei sale. Păunescu David şi bravii săi luptători au reuşit să 
se menţină pe poziţie, producând inamicului pierderi grele în oameni. 

Pe data de 6 noiembrie 1944, ofiţerul s-a avântat printre primii în acţiunea de forare a Tisei, 
ostaşii urmându-l fără şovăire. A fost rănit la cap şi evacuat, dar a revenit, după puţin timp, la 
companie. 

În zilele de 12 şi 13 ianuarie 1944, aflat în primele linii ale batalionului, şi-a adus contribuţia 
la eliberarea satelor Als6kazamârk, Felsâkazamârk, Leh, Râsony şi altele. Cu acel prilej, 
subunitatea comandată de sublocotenentul Păunescu David a luat peste 160 de prizonieri şi mai 
mult material, printre care şi o staţie radio montată pe trăsură. Ofiţerul a căzut eroic la datorie în 
ziua de 21 ianuarie 1945, în timpul luptelor desfăşurate pe înălţimea cu cota 427, de la est de 
Teplica. 

Elogiind faptele de vitejie ale unor eroi ai Regimentului 30 Dorobanţi, „Gazeta luptătorilor” 
din 2 martie 1945 evoca „Sfânta Treime a regimentului de musceleni” formată din căpitanul 
Popescu Nicolae, sublocotenentul Păunescu David şi sublocotenentul Tăune Cristodor -— „trei, 
Doamne, şi toţi trei” — eroi care s-au jerifit pentru Patrie în confruntarea sângeroasă de la 
blestemata cotă 427 de pe Valea Sfituikului din Ungaria. 

În această crâncenă luptă cu un inamic bine organizat, a căzut la datorie „sublocotenentul 
David Păunescu, subţire ca o vergea, cu obrajii pomădaţi întotdeauna de o roşeaţă feciorelnică, 
retras, modest şi mulţumit cu orice, care purta de grijă companiei a şasea considerată de 
comandant ca mâna stângă a batalionului”... 

Ofiţerul erou David Păunescu „frângând aripa rezistentă a inamicului, ajunge pe cotă, dar 
cade cu capul zdrobit de un glonte”, după ce sfârşiseră la fel de tragic ceilalţi doi eroi din „Sfânta 
Treime musceleană”... 

A fost decorat, post-mortem, cu ordinul «Mihai Viteazul», clasa a IIl-a cu spade.” 


Bibliografie: 
Arhivele Ministerului Apărării Naţionale, fond Decorații, dosar nr. 55; Monitorul Oficial, parlea |, anul CXIII, nr. 106 din 14 mai 
1945, p. 3874. 


Text extras din volumul 
«BĂRBAŢI Al DATORIEI - 23 AUGUST 1944-12 MAI 1945. MIC DICŢIONAR», Editura Militară, Bucureşti, 1985, 

Regimentul 30 Dorobanţi 

Oficiul poştal militar Nr. 43 

Nr. 0841 
19 Martie 1945 
Regimentul 30 Dorobanţi 
către Doamna PAUNESCU |. DAVID 
Poenărei-Muscel 

Cu onoare, vi se face cunoscut că fiul dvs. Sublocotenentul activ PĂUNESCU |. DAVID, din Regimentul nostru, a 
fost propus la decorare cu ORDINUL „MIHAI VITEAZUL» cl. 3-a cu spade „POST MORTEM”, pentru strălucitele sale 
fapte de arme săvârşite în campania contra Germano-Maghiarilor. 

Această propunere a fost înaintată pentru aprobare la Armata 4-a cu raportul nr. 8814 din 1 martie 1945 al 
Corpului 6 Armată. Fiul dvs, a luptat ca un brav, fiind un exemplu pentru ostaşii Regimentului, căzând eroic pe câmpul de 
luptă în ziua de 21 Ianuarie 1945 în luptele de la cota 427 Est Teplica — Ungaria. 

Comandantul Regimentului 30 Dorobanţi, 

Lt. Colonel Gh. Ocrain Adjutantul Regimentului, Sit. N. Radu 








Au consemnat fraţii eroului: 
Vasilică şi lonel Păunescu. 





cos 03 co os oz os cos 03 08 |] POD po zoo Do BED BO BD IDEDBDAD 





104 CONSTANTINESC 


un erou al altarului cre: 





n cronica rezistenţei antitotalitariste din România, operaţiunile iniţiate de gruparea de 

partizani «Haiducii Muscelului», care a acţionat pe versanţii sudici ai Munţilor Făgăraş, 

onstituie un episod de referinţă al luptei împotriva regimului comunist instaurat prin forţă, 
de către trupele sovietice „eliberatoare”. În confruntarea inegală cu aparatul represiv al statului 
comunist totalitar, au căzut eroic la datorie numeroşi fii ai plaiurilor muscelene, menţinând, prin 
exemplul lor, nestinsă, flacăra vie a speranţei în reîntronarea idealurilor de libertate pe pământul 
sfânt al patriei. 

A consemna sine ira et studio acţiunile partizanilor din munţii Argeşului înseamnă a face o 
cronică obiectivă a luptei lor decise contra „ciumei roşii”; a scrie despre eroii care s-au jertfit în 
această confruntare cu duşmanii libertăţii poporului român înseamnă a dăltui, în conştiinţe, 
istoria... 

Amplificarea unor „culpabilităţi” în „retortele” aberantei justiţii „democrat-populare”, total 
aservite unui regim de reprimare a libertăţii de conştiinţă, se înscria în practica arhicunoscută a 

torţionarilor comunişti. Sentința Tribunalului Militar al Regiunii a Il-a Militară nr. 107 din 19 mai 
1959, de condamnare la moarte a unui apostol al libertăţii, după consemnarea elementelor de 
natură pur biografică: „CONSTANTINESCU IOAN, născut la 19 octombrie 1906, în satul 
Cerbureni, comuna Valea Iaşului; fiul lui Gheorghe şi Victoria, domiciliat în satul Poenărei, comuna 
Corbi; preot, căsătorit, cu trei copii”, insera culpabilităţi şocante prin măsluirea adevărului: „a fost 
recrutat în banda teroristă <sic !> Arnăuţoiu, în toamna anului 1951, de către Andreescu Nicolae, 
preot în Nucşoara, şi, la puţine zile după aceea, a pus la dispoziţia bandei o mare cantitate de 
armament şi muniții, care se găseau ascunse în turla bisericii din Poenărei, unde le-a pus 
cumnatul său, Popescu Gheorghe, şi unde el oficia slujba religioasă. În acest fel, a dat ocazia 
membrilor fugari ai bandei ca să intre în posesia a 10 arme militare de calibre şi sisteme diferite şi 
o mare cantitate de muniţiuni. El personal a dat teroriştilor fugari un pistolet t.t. şi 100 cartuşe pe 
care le-a procurat de la elementele de sprijin a bandei”. 

Operaţiunea de mistificare a adevărului, regizată de Securitatea piteşteană de oribilă 
reputaţie, printr-un scenariu odios, prestabilit, presupunea acceptarea de către preotul paroh a 
învinuirii de coparticipare la acţiunea de depozitare a armamentului în turla bisericii în care slujea 
şi, evident, la dotarea cu armament şi muniții a partizanilor din Munţii Făgăraş. 

Aberanta înlănţuire a acuzelor false, smulse cu brutalitate, prin tortură, va fi total infirmată în 


„procesul” intim familial, prin „spovedania” de la suflet la suflet, când mărturia soţiei preotului, 
JUSTINA CONSTANTINESCU, ea însăşi condamnată la 15 ani muncă silnică 
pentru „omitere de denunţ”, va disocia minciuna de adevăr, precizând că „acuzatul” fusese 
înştiinţat de către preotul Nicolae Andreescu despre preluarea de către partizani a unor arme 
depozitate în podul bisericii - veste cutremurătoare pentru preotul loan Gh. Constantinescu, care 
considera profanarea, astfel, a sfântului locaş „o pedeapsă cruntă dată de Dumnezeu, nemeritată, 
întrucât el se trudise din greu să dureze din temelii această casă a Domnului” - monumentala 
Biserică de lemn «Cuvioasa Paraschiva» edificată între anii 1937-1943, pe baza proiectului 
renumitului arhitect muscelean Dimitrie lonescu-Berechet. 

Mărturiile familiale au întotdeauna girul autenticităţii, întrucât dispar tendinţele - motivate, de 
altfel, de diluare a adevărului în marea incertitudinilor şi a speranţelor maculate de perspectiva 
„gulagului” comunist. Reluând monstruoasa sentință, potrivit căreia „personal s-a înarmat cu o 
puşcă militară, o puşcă de vânătoare şi un pistolet, pentru a fi gata pregătit de a trece la acţiuni 
împotriva statului”, convertirea adevărului în minciună este de o crasă insolenţă. 

Comunitatea sătească din Poenărei, pe care o păstorise cu devotament şi jertfire de sine, ar 
fi fost, cu certitudine, în total dezacord cu o asemenea gravă învinuire „confecţionată” de artizanii 
răului, adusă slujitorului bisericii lor din sat, al cărui comportament moral fusese exemplar. 

Din memoria obştii, nu se putea şterge uşor imaginea fidelă a duhovnicului lor, purtător de 
grijă pentru obşte, prilejuind, prin intervenţia sa personală, electrificarea satului Poenărei, înaintea 
altor localităţi mai mari din jur, preocupat continuu nu numai de sănătatea sufletului celor 
încredinţaţi spre vrednică păstorire, dar şi pentru cea a trupului, preotul loan Constantinescu 
acordând primul ajutor unor suferinzi sărmani din sat, în imposibilitate de a se deplasa la un spital, 
făcându-le _injecţiile prescrise de medic, chiar şi extracţii dentare, parohul lor fiind, după 
confesiunea unui sătean, „doctorul nostru fără de arginţi”. 

Duhovnic în accepţia cea mai profundă a cuvântului, ajutorând pe cei neajutoraţi, dându-le 
sentimentul celor însinguraţi că trăiesc într-o obşte unită, care îi simte, fără nici un discernământ, ai 
ei, preotul loan Constantinescu avea reputaţia unui adevărat păstor spiritual, fiind, potrivit aceluiaşi 
enoriaş, „o nesecată fântână de leac”, din credinţa sa, adăpându-se sufletele unor oameni 
descumpăniţi veniţi şi din alte zări, uneori, foarte îndepărtate de satul Poenărei 

De aceea, este întru totul aberantă atribuirea unor învinuiri imaginare, etichetarea ca 
„erorist” a unui om care a slujit numai adevărul şi iubirea faţă de aproapele, sub pretextul 
participării, cu numele conspirativ „Micu”, în gruparea «Partizanii libertăţii» — poate cel mai puternic 
detaşament naţional de rezistenţă anticomunistă, situat nu numai geografic, dar şi moral, la cea 
mai înaltă altitudine, prin atitudinea fermă promovată consecvent de către membrii săi împotriva 

unor precepte fals egalitariste răspândite pretutindeni, pe meridianele şi paralelele patriei, de 
„crivățul roşu” stârnit de bolşevismul asiatic al „geniilor” falimentarei ideologii marxist-leniniste. 

Nedeconspirarea locului în care «Partizanii libertăţii» se adăposteau, aflat la circa un 
kilometru de casa preotului, într-o grotă amenajată în Râpile cu Brazi, ajutorarea lor permanentă 
cu alimente, procurarea unor surse informative (un aparat de radio) şi a altor materiale 
„conspirative” vizând evoluţia sau, mai exact, involuţia flagelului de „ciumă roşie” în ţară şi pe 
mapamond, hrana spirituală oferită partizanilor prin intermediul volumelor cu conţinut religios (o 
biblie, o cazanie ş. a.), dar şi patriotic (versuri aparţinând poetului martir Radu Gyr şi altor barzi ai 
libertăţii) constituiau „capete de acuzare” care nu ofereau suficiente motive pentru aplicarea unor 
articole din Codul penal comunist, care prevedeau, pentru asemenea delicte împotriva securităţii 
statului, pedeapsa capitală. Minciuna dirijată a justiţiei „democrat-populare” pregătea, în retortele 
alchimiei ei criminale, eliminând orice urmă de adevăr, culpabilizarea gravă a preotului, 
insinuându-se că ar fi „pus la cale săvârşirea a numeroase acte de teroare împotriva organelor de 
stat şi a membrilor P.M.R.”, imputându-i-se, de asemenea, faptul că „a avut un rol deosebit de 
important în nedescoperirea la timp a bandei”. 

Acuzat de procurarea unor „materiale de propagandă contrarevoluţionară”, precum şi de 
multiplicarea şi difuzarea, în obştea sătească şi nu numai, a versurilor interzise ale poetului-martir 
Radu Gyr, preotul loan Gh. Constantinescu, care cunoscuse personal pe bardul câmpulungean, 
tăinuia mărturia de preţ a unei versiuni a „manifestului” liric al acestuia, îndemnând la o sfântă 
revoltă împotriva comunismului ateu. 

O anume comuniune spirituală se va fi statornicit între poet şi preotul cărturar de la Poenărei, 
care publicase numeroase articole relevând, printre altele, forța regeneratoare a religiei în viaţa 
poporului român: „Credinţele religioase — precum consemna, într-unul dintre studiile sale, preotul 
loan Constantinescu - alcătuiesc un fond sufletesc comun tuturor credincioşilor şi când acest fond 
de idei, sentimente şi obiceiuri este comun naţiunii întregi, atunci religia este pentru neam o mare 
putere de viaţă, căci toţi fiii lui se simt mai uniţi în faţa primejdiei de orice fel care-i ameninţă”. 

Cu această convingere, se va fi avântat el în lupta împotriva duşmanilor religiei, împotriva 
celor fără de credinţă, fără de Dumnezeu... De teamă că va fi depistat de către organele represive 
ale Securităţii, manuscrisul poeziei lui Radu Gyr încredinţat spre păstrare, a fost sortit, împreună 


cu alte mărturii, „purgatoriului”, şi numai datorită memorării versurilor de către fiica preotului, 
profesoara - condamnată şi ea, 


pentru „omitere de denunţ”, la 12 ani muncă silnică -, una dintre variantele poemului «Ridică-te, 
Gheorghe, ridică-te, loane» a putut fi salvată, restituindu-se, astfel, memoriei colective, unele 
versuri omise din versiunea publicată în revista „Memoria” nr. 3 din 1992: „Cu crucea prin suflet de 
doruri amare, / cu vreri răstignite sub roşii prigoane, / cu vise ucise de crunta teroare, / ridică-te, 
Gheorghe, ridică-te, loane ! 

Memoria confiscată de regimul comunist a traversat, prin tunelul gândurilor imposibil de cenzurat, 
infernul obscurităţii generate de marxism-leninism. Reiterând relaţiile de suflet dintre poetul Radu Gyr 
şi destinatarii manuscrisului: învățătorul Gheorghe Popescu şi preotul loan Constantinescu din 
Poenărei, o ipoteză seductivă ar pleda pentru raportarea numelor invocate de poet — Gheorghe şi lon — 
la persoane identificabile, deşi supoziţia pare greu de acceptat, întrucât, în onomastica naţională, 
aceste nume de persoane au devenit aproape „generice” pentru neamul românesc. 

Revenind la „depozitara” acestor versuri, aş releva adânca durere a preotului loan 
Constantinescu, care a albit în noaptea când a aflat că şi fiica lui mai mare, luliana, însărcinată în 
luna a şasea, fusese arestată şi supusă unor repetate interogatorii de către terifianta Securitate din 
Piteşti. De altfel, ea va da naştere, între zidurile Închisorii Văcăreşti, unei fetiţe: Justina-Libertatea, 
pe care mama nu va avea bucuria s-o revadă decât după eliberarea sa din detenţie, în anul 1964, 
deoarece, imediat după naştere, îi fusese smulsă de la sân şi încredinţată unui orfelinat... 

Cu durerea de a-şi fi lăsat soţia şi pe fiica cea mare pe drumul amar al temniţelor comuniste, 
cu neliniştea că şi ceilalţi doi fii, Cornelia şi Grigore, vor fi împărtăşit soarta lor, cu tristeţea că ţara 
însăşi era înrobită unor străini de neam, se va fi stins în crunta noapte de 18 iulie 1959, la ora 23%, 
la Jilava, făcându-şi semnul crucii, înainte ca armele ucigaşe să-i sfârtece trupul, preotul-martir 

IOAN CONSTANTINESCU, cu credinţa în Dumnezeul cel Atotputernic şi în veşnicia 
aspiraţiei spre libertate a poporului român, pentru slobozenia căruia s-a jertfit. 

Fie-i ţărâna uşoară şi să dea Bunul Dumnezeu să i se afle vreodată locul unde i se odihnesc 
osemintele, pentru ca însemnul credinţei noastre să-i străjuiască nemurirea, iar memoria numelui 
său să dăinuiască între aleşii neamului acestuia, pe care l-a slujit cu o exemplară devoțiune ! 

-Creonicar— 





n anul 1958, Securitatea va aresta pe Deaconu Gr. lon -— care domicilia 
izavi de Diaconu |. lon, luptătorul anticomunist condamnat la 15 ani închisoare 
orecţională — sub acuzaţia sprijinirii materiale a rezistenţei partizanilor din Râpile 

cu Brazi şi a omiterii denunțării acestora. Superficialitatea informării „organelor de 
Securitate”, arbitrariul deciziilor acestui organism al terorii pentru care libertatea individului 
şi prezumția de nevinovăție nu reprezentau decât simple articole de lege încălcate 
discreţionar, a făcut ca un om complet nevinovat să fie arestat şi terorizat în cursul 
anchetelor terifiante de la Securitatea din Piteşti. 

„Logica” securiştilor care au efectuat arestarea lui se baza pe asemănarea de nume, 
dar, şi pe o asociere de rudenie, Deaconu Gr. lon fiind nepotul învățătorului Gheorghe 
Popescu care fusese, de asemenea, arestat, fiind implicat în susţinerea Rezistenţei 
armate anticomuniste. 

Criminala confuzie a organelor Securităţii m-a indignat profund, întrucât eu, ca frate, 
îl ştiam preocupat de starea sănătăţii sale precare, deoarece era invalid de război, cu 
infirmitatea mâinii stângi şi avea afectate organele interne prin existenţa unui număr de 
schije neoperate în zona toracică şi a bazinului, dar el era, de asemenea, preocupat de 
problemele legate de întreţinerea familiei lui. 

Ca urmare a aplicării măsurilor de cercetare şi a tuturor metodelor de constrângere 
fizice şi psihice în scopul recunoaşterii vinovăţiei, lipsind alte probe, starea de sănătate a 
fratelui meu anchetat s-a înrăutățit considerabil, din cauza torturilor suferite, în cursul 
cărora nu a recunoscut acuzaţia adusă. 

Constatându-se, în urma confruntării cu cei arestaţi din gruparea de partizani, că 
arestarea lui a fost consecinţa unei confuzii, a fost eliberat după circa o lună de zile. 

Grav bolnav, însă, deşi, după eliberarea din detenţie, s-a internat imediat în spital, a 
decedat la data de 7 februarie 1960. 

În analele luptei împotriva terorii comuniste, fratele meu, Deaconu Gr. lon, rănit grav 
în cel de-al doilea război mondial, trebuie cinstit şi ca un adevărat erou al rezistenţei 
anticomuniste !... 


— Vasile Deaconu — 

ionstrucţie monumentală sculptată în lemn, cu semnificaţii religioase tradiţionale, troiţa 
dedicată eroismului luptătorilor anticomunişti pentru libertate din Munţii Făgăraş, care 
au dat un dureros tribut de sânge în confruntarea inegală cu forţele represive ale 
Securităţii, este amplasată în satul Poenărei, la intrarea în curtea gospodăriei familiei preotului 
loan Constantinescu. 

Troiţa de lemn prezintă, pe lângă valenţe artistice incontestabile, şi un caracter, prin 
excelenţă, documentar, întrucât sunt incizate, pe plăci metalice, numele eroilor care au fost ucişi, 
în noaptea de 18 iulie 1959, la Închisoarea Jilava, ale celor care s-au jertfit în luptele din munţi, ori 
au murit în închisorile comuniste în condiţii inumane 

Troiţa eroilor Rezistenței armate anticomuniste din Munţii Făgăraş a avut o tristă odisee. 
Destinată, iniţial, unui amplasament în centrul comunei Nucşoara, unde s-a constituit nucleul 
rezistenţei anticomuniste, troiţa a incitat spiritele unor „neocomunişti” din localitate care s-au opus 
vehement acestei acţiuni. 

Octavian Paler, reputatul formator de opinie publică, intervine pentru a apăra memoria celor 
care au făcut, din Nucşoara, „un simbol”, opunându-se „hăitaşilor Securităţii, neocomuniştilor care 
conlucrează ca dreptatea să fie o vorbă goală”, relevând crudul adevăr că „pe supraviețuitorii 
rezistenţei nu-i apără nimeni”. Referindu-se, în articolul «Scandalul Nucşoara», la cazul concret al 
amplasării acestui însemn comemorativ închinat eroilor Rezistenței, Octavian Paler menţiona că 
„victimele nu au dreptul nici măcar la o troiță care stă acasă la Elisabeta Rizea — legendă vie a 
rezistenței, a virtuților româneşti — şi nu poate fi ridicată nicăieri... Doamne, în ce ţară trăim ?”, se 
întreabă, indignat de situaţia creată, autorul articolului. 

Temându-se de amenințările tot mai frecvente ale unor „neocomunişti” din Nucşoara că, 
dacă va fi înălţată în faţa casei ei, troiţa va fi distrusă, izbindu-se de refuzul categoric de a se 
permite amplasarea acesteia în cimitirul bisericii, Elisabeta Rizea acceptă propunerea 
economistului Nicolae lonescu din Domneşti, fost deţinut politic, inițiatorul de facto al edificării 
troiței, de a prelua elementele componente ale monumentului memorial, pentru a-l ridica în satul 
Poenărei, în apropierea ultimului punct de rezistenţă al partizanilor din gruparea «Haiducii 
Muscelului». 

Cu acordul fiicei preotului loan Constantinescu, profesoara Iuliana Preduţ-Constantinescu, 
ea însăşi fostă deţinută politic, şi al soțului său, ing. Nicolae Preduţ, Troiţa eroilor Rezistenței 
anticomuniste din Munţii Făgăraş a fost înălţată în curtea gospodăriei familiei preotului erou, ucis la 
Jilava, ca membru al formaţiei de partizani, şi a cărui soţie, prezbitera Justina Constantinescu, 
fusese, de asemenea, condamnată la ani grei de detenţie pentru „omisiune de denunţ'. 

Troiţa reprezintă un însemn veşnic viu al recunoştinței fără sfârşit pentru jertfa supremă a 
partizanilor de pe versanţii sudici ai Munţilor Făgăraş care au luptat împotriva „ciumei roşii” aduse 
de Armata sovietică „eliberatoare” pe pământul sfânt al României noastre milenare. 
—Gricon— 

ei au fost moşii cei mai vechi ai satului Poenărei... Au fost 
adea Butoiu, lon Popescu şi Cercel. Din Badea Butoiu, s-a 

ras Grigore Poenăreanu, preotul Poenăreanu şi Tomeştii; din 
Popescu, s-a tras familia Uşureilor, a Bondoceştilor şi Mireştilor, iar din 
Cercel, s-a tras fumilia Marineştilor, a Doneştilor şi Țărleştilor. 

Cele mai întinse moşii le au urmaşii lui Butoiu, că n-a avut mulți 
moştenitori. Urmaşii celorlalţi moşi, fiind mai mulţi, au câte mai puţină 
moşie. 

Iar moşii de care pomenim au trăit de mult, de mult, chiar înainte de 
Mateiu Basarab, domn al Țării Româneşti, între anii 1632-1654. 

Peste familiile de baştină, au venit acum 180 de ani, câteva familii din 
Argeş, de la Arej, şi s-au aşezat la noi. Una din acele familii a fost şi acea 
a lui Pârvu Popescu, din care se trage neamul Andreeştilor. 

Pe aici, prin Poenărei, au venit, de mult, fel de fel de naţii, mai rele şi 
mai hrăpăreţe una decât alta: ruşi, turci, nemți. 

Da”, cum au venit, aşa s-au dus. Şi n-au lăsat nici urmă... 











"Legenda satului Poenărei a fost culeasă de Constantin Rădulescu-Codin şi publicată în volumul 
«Muscelul nostru. Comuna Corbi şi locuitorii săi», apărut în Câmpulung-Muscel, în anul 1922 

CONSTANTIN RĂDULESCU-CODIN [1875-1926] s-a născut în satul Zgripceşti, comuna Priboieni, 
judeţul Muscel. A fost un excelent învăţător, inspector şcolar şi folclorist român. 

C. Rădulescu-Codin a publicat cea mai întinsă colecţie de poveşti din Muntenia («Din Muscel», 
«Cântece poporane», «Îngerul românului», «Poveşti şi legende din popor», «Comorile poporului»). 

llustrând în modul cel mai elocvent sintagma atât de uzitată de „apostol al satului”, distinsul cărturar 
muscelean, C. Rădulescu-Codin a lăsat posterităţii, prin opera lui, monumente de limbă şi de adâncă simţire 
românească, iscodind cu mintea şi cu sufletul său împătimit de frumos, comori perene ale spiritului naţional 

u sacrificiul retrăirii lor, autoarea mărturiseşte situaţiile-limită, uneori, greu de 
închipuit, prin care a trecut în anii 1959-1964, fiind, atunci, o tânără 
absolventă de Filologie, abia căsătorită (avea să nască, în detenţie, o fetiţă, 
profetic botezată „Libertatea”...). 

Acum, mamă a două fiice şi bunică a 3 nepoți, îşi descrie tulburătoarele amintiri cu 
firească sinceritate şi fineţe psihologică, dar, mai ales, cu o anumită detaşare a acelor rari 
oameni, cărora anii de cruntă şi nedreaptă suferinţă, în loc să-i înrăiască, sau să-i 
distrugă, le conferă o toleranţă aproape Cristică, a învingătorilor de Destin, oricare ar fi 
fost acesta. 

Mănunchiul de «Speranţe încătuşate» are, astfel, valoarea unui document istoric 
„trăit şi suferit” al acelei vremi, scris acum de Doamna luliana Preduţ-Constantinescu, 
poate un caz unic în memorialistica detenţiei la noi, scrisă îndeobşte de bărbaţi. 

Stilul în care a fost conceput acordă acestui document autobiografic şi valența unui 
„imn” izvorât din durere îngemănată cu speranţă, închinat virtuţilor esenţiale, arhetipale 
ale neamului nostru, mai puţin evidente, poate, azi, dar, credem, perene în istoria noastră: 
omenia şi solidaritatea în momentele de cumpănă majore, tăria de caracter, credinţa în 
Dumnezeu şi în speranţă, niciodată ucise. 

De fapt, această destăinuire se vrea un îndemn adresat tinerei generaţii, mai ales, 
adolescentelor şi tinerelor femei ale acestei ţări, ca, prin cunoaşterea şi neuitarea 
„umbrelor” trecutului, să evite repetarea tragediei lor, ca o garanţie pentru viitorul mai 
senin al copiilor lor — primele generaţii de români ai secolului ce bate la uşă. 

Pentru că trăim cu adevărat atât cât şi alţii viețuiesc în noi şi vom supravieţui, cât 
vom trăi încă, în ceilalţi. 

Piteşti, 2000 














M. MUCENIC MĂRTOIU [1939- 2003] este pseudonimul literar al medicului ginecolog Cinel Mărtoiu, 
sensibilul autor al volumului «Transplant de suflet. Aforisme. Versuri», apărut în anul 2002. 

Cinel Mărtoiu a fost descendentul unei faimoase familii de intelectuali din Stăneşti-Muscel: tatăl său 
Victor Mărtoiu — un celebru chirurg piteştean, iar bunicul matern — Mucenic Comândăşescu, un institutor 
excepţional şi un consecvent luptător pentru eliberarea de sub opresiunea comunistă, care şi-a sfârşit viața 
în regimul de teroare din Închisoarea Jilava. 

Din «SPERANŢE ÎNCĂTUŞATE», operă memorialistică încărcată de suferință, dar 
şi de speranţă, scrisă, în anul 1999, de profesoara Iuliana Preduţ-Constantinescu, 


reproducem, integral, capitolul final: 


a 

În n iadul închisorilor comuniste, singura noastră rază de nădejde a fost 
credinţa !... 

Credinţa deplină în Dumnezeul cel Atotputernic şi în dreptate |... 

Credinţa în viitorul de libertate al poporului nostru împilat de comunişti 
fără de neam şi fără de țară |... 

Credinţa a fost flacăra veşnic vie care ne-a luminat sufletele în bezna 
închisorilor... 

Credinţa a fost miracolul divin care a smuls cătuşele deznădejdii ţintuite 
pe speranţele noastre în lunga noapte a detenţiei... 

Credinţa noastră veşnic vie ne-a mântuit ]... 

Dumnezeule, ajută-ne să ne-o păstrăm curată, pentru că, fără credinţă — 
această strălucitoare stea polară a unei căi demne în viaţă —, rămânem, pentru 
totdeauna, pierduţi în deznădejde |... 

În lunga şi apăsătoarea noapte a detenţiei, deşi încătuşată, speranţa în 
lumina nestinsă a adevărului a învins suferința, iar visul de a trăi în libertate 
ne-a întărit credința că nu vom fi înfrânți prin teroare. 

De aceea, inspiratele versuri ale poetului martir câmpulungean Radu Gyr 
— pentru multiplicarea şi răspândirea cărora tatăl meu a fost acuzat, printre 
altele, la proces — exprimă miracolul rezistenţei noastre spirituale în crunta 
confruntare cu suferințele îndurate în cumplitele temnițe ale regimului 
comunist totalitar: 

„Înfrânt, nu eşti atunci când sângeri 

nici ochii când în lacrimi ţi-s !... 

Adevăratele înfrângeri 

sunt renunţările la vis !...”. 

„Când nu mai suntem copii, 
nu mai suntem !... 
— C. BRÂNCUŞI-— 









nstantin Samoilă, un încântător Creangă contemporan al spaţiului de 
eşnică dăinuire românească dintre semeţia Munţilor Carpaţi şi „drumul fără 
pulbere” al Dunării albastre, infirmă, prin rememorarea clipelor copilăriei sale fericite, 
aserţiunea  iluministului francez Jean-Jacques Rousseau, potrivit căruia „copilăria este somnul 
raţiunii”... Ingeniozitatea copilului din acest minunat sat ctitorit la poalele celor mai înalţi munţi ai 
ţării, sat intrat în Istoria României, prin uriaşul tribut de sânge dat în cursul Rezistenței armate 
anticomuniste de pe versanţii sudici ai Munţilor Făgăraş, este extraordinară. 

Autorul rămâne, prin însăşi structura sa intimă, un iremediabil îndrăgostit de pitoreştile locuri 
în care a văzut lumina zilei, unde, ca şi celebrul povestitor român, şi-a rupt hainele noi, de şcoală, 
pe derdeluşuri, a plutit cu buştenii pe „Bistriţa Muscelului”, a păscut vacile pe dealurile 
fermecătoare ale satului Poenărei împreună cu prietenii săi de năzbâtii, a colindat cu gând lacom 
după mere, nuci şi covrigi, sărind peste focu' lu' Sumedru, cu fundul pantalonilor ars de flăcări, dar 
şi cu bucuria că se purifică, astfel, de toate „păcatele tinereţii”, pe care ni le împărtăşeşte, cu un 
uimitor har, în minunate evocări de suflet reunite sub titlul «Din amintirile copilăriei», şi 
publicate, spre bucuria nepoților săi: David, Andrei şi Ştefan şi a tuturor celor scumpi lui, care îi 
sunt atât de apropiaţi sufleteşte.. 

llustraţiile — redând atât de plastic secvenţe din clipele de neuitat ale copilăriei — îi aparţin, 
dovedindu-se, o dată mai mult, că autorul este un suflet dăruit artei, iar grafica lui — o artă 
dăruită sufletului. 

Din florilegiul de întâmplări pline de farmec, povestite de autor, reproducem amintirea de o 
mare încărcătură sufletească, despre ultima întâlnire cu unchiul său iubit, eroul sublocotenent 
David Păunescu: 

veam şase-şapte ani, pe când atmosfera curată a cetinii de brad a început 

să miroase a praf de puşcă... Războiul a afectat satul Poenărei, prin 

ributul de sânge dat de unii dintre fiii lui. In 1944-1945, eram mic, dar, 
împreună cu alți copii mai mari, când auzeam avioanele grele americane care se 
îndreptau, încet şi sigur, spre Ploieşti, fugeam pe deal, ori ne ascundeam sub 
lespezile Văii lui Roman, sau ne destindeam cu înecarea puilor de rață sau de gâscă 
în bâltăul ce-l zidisem cu multă trudă... 

Ne amuzam, pe fondul zgomotului avioanelor încărcate cu bombe, care, 
urmărite de altele mai mici şi mai zglobii, se furişau printre perdelele de nori... 

Din când în când, cădea căte o paraşută dintr-un avion ce fumega la coadă, 
probabil lovit, şi, de cele mai multe ori, bieţii soldaţi rămâneau agăţați printre brazii 
sau fugii din zona Plaiului Mic... 

Îmi amintesc, cu multă durere în suflet, de unchiul meu, tânărul sublocotenent 
David Păunescu, care, proaspăt ieşit din Şcoala de ofițeri, a fost trimis pe font... 

În drum spre Oradea, unde se desfăşura ofensiva din vest, ne-a făcut o scurtă 
vizită... Unitatea lui militară venea dinspre Câmpulung-Muscel şi se îndrepta, prin 
zona împădurită, spre Curtea de Argeş... Mă iubea atăt de mult, eu fiind primul lui 
nepot, încât nu S-a putut abține să nu treacă măcar căteva minute să mă vadă pe 
mine şi pe ai mei şi să-mi dăruiască cele mai minunate jucării pe care aveam să le 
admir vreme îndelungată... 

Era seară, se lăsase întunericul peste pădure, iar mama îmi făcea baie în 
hârdăul plin cu apă de ploaie încălzită suficient, pentru a nu-i răci odrasla... 

La apariția unchiului meu, am uitat de toată ruşinea ce mă caracteriza şi, ud 
leoarcă, m-am aruncat în braţele lui, parcă prevestind că va fi ultima noastră 
întâlnire... După căteva luni, am auzit că iubitul meu unchi a căzut eroic în luptele 
din Munţii Tatra, străpuns de gloanţele unei mitraliere ucigaşe... 

Durerea a cuprins întreaga suflare a satului... Să-i fie pomenirea veşni 





-Cronicar— 





Co Co CO Co Co (oz Co3 03 3 3 (303 3 RDB) ECDBD BO BORD BD BED BD BOD DE 


I 
— marturisiri lirice — 


întoarcere la vatră 





Mi te-ai întors în cale, sat bătrân, 
cu râpi, cu dor, cu linişti de altare... 
Credinţa rătăcirii — ochi păgân-— 
rorcea, sub geană, pribegiri amare... 





Te-a stins uitarea în vreun colț străin, 
pe unde paşii mi-au bătut ocol, 
de-mi plâng durerea-n barbă de vecin 
şi-n cripta amintirii mi-s sobol... 

Chemarea 


Chemarea țarinei părinteşti 

e lacrimă proaspătă, 

oricât s-ar cerne, peste ea, ploile depărtării... 
Foşnetul stejarilor de pe creste 

e strigătul inimii 

în pragul bătrânei case rămase; 

inima mamei — lacrimă proaspătă, 

oricât s-ar cerne, peste ea, ploile depărtării... 


Frământări târzii 
Mai ard, în vatră de legende, focuri 
aprinse de comori pierdute-n vreme; 


mai cată iar, sub zodii de blesteme, 
vreunii bogăţia pe alocuri ? 


Mai îngenunche noaptea vreo iubire 
în iarba pătimaşă de ispită ? 
Mai lunecă, de vânturi, rătăcită, 

o doină din caval a nemurire ? 


Mai spintecă cununi de-ntunecime 
fulgere-snop iscate în Cătină ? 
Mai ia vămaşul anilor, sub tină, 
poveştile păstrate-n bătrânime ? 


Bătrânele case 


Bătrânele, străbunele case 
îşi dospesc putregaiul în oase; 
şi-au lăsat pleoştite, pe-o parte, 

căciulile sparte. 

Iar ploile le despletesc pereții 
şi-n ele, ierni îşi culcă trist nămeţii. 
Prin ochii scoşi ai ferestrelor, 
bătrânele case rânjesc a pieire 
pădurilor care-şi înalță semeţ 
copacii drepţi, 
cerşindu-le, cu despuiate feţe, 
toiag de bătrâneţe... 

Copilărie 
Ce larmă s-aprindea pe dealuri, 
când ne piteam printre copaci, 
când strechea dădea în vaci 
şi coboram sfârşiţi pe Maluri... 
De fulgera vrăjmaş pământul 
vreun colț de cer stârnind furtuni, 
buchet stăteam pe sub aluni ! 
Ne tremura, de groază, gândul... 
Iar când toţi nourii balauri 
zăceau încinşi cu curcubeul, 
ne înălțam, spre soare, zmeul, 
să-i prindem razele în lauri ! 


La tulitul oilor 


Când coborau ciobanii de la munte, 
prin sat, doar vântul mai umplea pustiul; 
din ploşti de nuntă, te-mbia rachiul 
şi se cinsteau bătrânii pe-ntrecute ! 


Se legănau sfârşiţi de oboseală — 
păsări cu aripi frânte — pe poteci 
şi te certau cu ochi de pradă, reci, 
de-i înțepai cu vorbe de ocară... 


Se îndoiau ca sălciile pletoase, 
bătute de vântoase pe pământ, 
legându-se, cu aprig jurământ, 
să ardă prunii năpădiţi pe case ! 


Acasă 


Pe Capu” Dealului, mai urc 
potecile-nierbate-n mine; 
mai port, în suflet cald, de prunc, 
candoarea clipelor senine. 

Mai lunec ochii peste dealuri, 
ca o credinţă spre înalt; 
mai zăbovesc pe prispa casei, 
de alte doruri tulburat. 


Mă mai închin, de prind să crească 
învolburări peste Cătină, 
căci cugetul mi-a fost acasă 
neîntinat de nici o tină... 


— D. Gorin — 





Copil-Roman sau Românaş' 











ică era odată, de mult, luptă straşnică între nemți şi turci, iar românii noştri 
trecuseră de partea nemților, că ăştia erau d-o lege cu noi. Şi se luptau 
românaşii ca zmeii, de făcuseră cărări, cărări în oastea păgână; iar pe tot 
câmpul acela, cât vedeai cu ochii: „Nu era porumb, nici grâu, / numai sânge până-n brâu; / 
nu era iarbă, nici izmă, / numai sânge până-n cizmă; şi nici orz, şi nici secară, / numai 
oase de cătană”... 

Da, ştiţi cine se lupta mai cu foc ?... lacă, trei fraţi voinici şi vioi, de pe aici, de pe la 
noi. Unul era Din, altul Costandin şi celălalt, cel mai mic, Copil-Roman. Când e vorba d- 
ăsta mai micul, făcuse minuni de vitejie. Se dusese chiar la Țarigrad şi răpise din mâinile 
turcilor pe trei fete de împărat, pe cari păgânii le ţineau, de mult, în robie. D-aia se pornise 
lupta şi mai aprigă. Aşa. Da' într-o zi, când se mai ostiase lupta, pe când cei trei fraţi 
şedeau la masă cu fetele şi mâncau şi petreceau, iacă, li se pare că se apropie iar 
duşmanul de ei şi trimet pe Copil-Roman să se urce pe o movilă şi să vadă bine ce e 

Viteazul se duce şi, văzând oaste multă de turci şi tătari venind spre ei cu 
postomolul, se duce la frăţiori de le spune: „Dine, Dine, neică Dine, / şi tu, neică 
Costandine, / nu e ceaţă de la nor, / ca să se-nalţe la cer, / nu e pulbere de vânt / să se 
lase pe pământ, ci vin tătarii cu droaia, / ca frunza şi ca iarba.../ Şi mai colo-n răsărit, / nu 
ştiu: lăpuşi a-nfiorit, / ori că turci au tăbărât”. Fraţii, auzind aşa, l-au trimes înapoi, să vază 
cam câtă oaste este. Copil-Roman s-a dus, dar, văzând zeci de mii că vin în grabă spre ei, 
n-a mai venit îndărăt la ai săi, ci, cum avea putere de uriaş, şi-a încălicat murgul, şi-a făcut 
semnul sfintei cruci şi, cu paloşul în mână, a intrat singur în oastea păgână. Să fi văzut 
atunci ! Picau, măre, păgânii ca la seceriş snopii !.... Aşa... Şi tăia voinicul la duşmani, 





' Acest viteaz era originar din satul Poenărei; de la el, se trage numele Văii lui Roman. 


21 


ENĂREI — STRĂBUNA VATRĂ NA 





nr. 1(2) / 2005 


vreme multă. Pe cine ajungea, îl şi ciopârţea !... Nici în gaură de şarpe nu scăpau tătarii 
de el. Şi, când era soarli-n chindie, mai avea Roman o mie. Acu, să venim la cei doi fraţi şi 
la cele trei fete de împărat. Văzând că nu mai soseşte Copil-Roman, mândrulia lui a 
început să grăiască: „Dine, Dine, neică Dine, / şi tu, neică Costandine, / vezi, Roman că nu 
mai vine ? / Ori tătari mi l-au tăiat, / ori că turci mi l-au mâncat / şi pustie m-au lăsat”... 

Au plecat fraţii la oaste şi acolo, Copil-Roman văzându-i, le-a grăit, de departe: „Dine, 
Dine, neică Dine, / şi tu, neică Costandine, / voi păziţi-vă de mine ! / Calu mi s-a- 
nfierbântat, / ochii s-a-mpăienjenat, / paloşu-n sânge spurcat / nici nu s-a mai săturat. / 
Căluşelul de sub mine / nici nu mai cunoaşte bine. / Voi bateţi marginile / şi eu bat 
mijloacele, / că le ştiu soroacele”. 

Şi mergea lupta înainte şi voinicul, viteaz fără pereche, a răpus şi pe un cazac cu 
trei fire în barbă şi cu două la mustață, care, de stângaci, era stângaci, dar, de sabie, 
dibaci. 

Dar, de la o vreme, fraţii n-au avut de lucru... S-au îmbrăcat în haine tătărăşti şi, cine 
ştie cu ce gând, s-au amestecat în oastea duşmană. l-a păscut păcatul, însă, că voinicul, 
de cum i-a zărit, i-a tăiat şi pe ei, fără să-i cunoască: „Capu' că le retezea, / capu-n suliţă-l 
punea, / pe-amândouă le izbea, / peste câmpuri, le-arunca”. 

Pe urmă, potolit, a început să caute pe Din şi Costandin. A umblat el în sus, a umblat 
în jos, a răscolit pe cei morţi. Nimic! 

Dacă a văzut aşa, s-a dus de a cercetat pe cei doi tătari omori 
atunci |... 

Când a văzut că şi-a ucis fraţii, ştiţi ce a făcut ?... 

A înfipt paloşul cu prăseaua în pământ şi s-a înjunghiat, căzând mort peste trupurile 
celor doi fraţi mai mari.» 


i în urmă. Amar de el, 





Voinicel străin 





cu lacrimi de sânge... 
Taci, tulpină, taci, 

că tot tu le tragi ! 
N-are vină pomu”; 


Verde lin pelin 
şi dă rozmalin, 
Voinicel străin, 
ca măr dulce-n drum, 


măr dulce, rotat, 
de crăci povărat, 
cu mere-ncărcat... 
Câţi călători trece 
nu mi-l ocoleşte 
şi-l cburătoreşte... 
Merişoare-i curge, 
tulpişoara plânge 


ş-are vină omu” 
care-a Ssădit pomu'; 
care l-a sădit 

şi l-a presădit 

şi nu l-a-ngrădit 

cu par, cu nuiele, 
cu cuvinte grele, 
mărăcini prin iele... 





Textul baladei «Voinicel străin» a fost cules de la lon M. Marinoiu, în vârstă de 71 de 
ani, din satul Poenărei, în ziua de 3 iunie 1955, de către folclorista G. Suliţeanu. Balada a fost transcrisă de 
A. Sachelarie. Informatorul lon M. Marinoiu mărturiseşte că o ştie „dă la lăutaru' Pestriţu, dă dămult”... 

Redacţia mulţumeşte profesorului Sorin Mazilescu din Coşeşti pentru semnalarea, în arhivele 
Centrului naţional de folclor, a acestei importante balade populare cu circulaţie în satul Poenărei 





ENĂREI — STRĂBUNA VATRĂ N 





e _ nr. 1(2)/ 2005 


jIENItI 


Dragii mei din Poenărei, 
cântul meu e pentru cei 
născuţi în Satul iubit, 

un sat nemaipomenit; 

că e locu” cel mai sfânt, 
pentru mine, pe pământ... 
De la Corbişori, în sus, 
urcând dealu” spre apus, 
afli un sătic ascuns. 

Nu e sat ca alte sate, 

să se vadă de departe: 

e ascuns doar printre meri, 
printre meri, şi printre peri, 
printre nuci, şi printre 
pruni; 

sat bogat cu oameni buni, 
sat bogat şi sat frumos 

şi cu pământu” mănos... 


N-a greşit cine a zis 

că e „picior de Paris” !... 
Oamenii ce-l locuiesc, 

cu drag, pământu” muncesc: 
au sădit livezi cu pruni — 
moştenire din bătrâni... 

De ţuica lor minunată, 

s-a dus vestea-n ţara toată 
că-i dulce şi aromată 
Din țuica de Poenărei, 

beat să fii, şi tot mai bei ]... 
Frunzuliţă matostat, 

de la soartă, mi-a fost dat 
să mă-nsor în acest Sat, 

să mă-nsor în Poenărei, 

Să fiu cu prietenii mei, 

să trăim toţi împreună, 

cu drag şi cu voie bună !... 





—lon Fulga— 

REPORTAJ 
din POENĂREI 





mplasată „strategic” în zona centrului de greutate din satul Poenărei, povarna sau 
„facultatea de limbi încurcate”, aşa cum o numesc localnicii, reprezintă o sursă 
:conomică autentică, dar şi un mijloc de asigurare a bunei dispoziţii, atunci când nu 
depăşeşte măsura admisibilă reprezentată prin numărul de „spânzuraţi”, adică ţoiuri cu ţuică... 

Dar cum ţuica de Poenărei te îndeamnă „beat să fii şi tot să bei”, sânt şi situaţii când, fără să- 
ţi dai seama, te depăşesc puterile şi te obligă să devii mai mult neom decât om.. 

Cazurile sânt rare, dar, de cele mai multe ori, spectacolul oferit nu e deloc de neglijat 

Povarna este, cu siguranţă, un „edificiu” care nu trebuie ocolit... 

Obiceiul fabricării ţuicii din prune, sau a rachiului din mere şi pere a fost moştenit de la 
străbunii noştri Daci şi trebuie să dăinuiască, precum folclorul atât de bogat, inspirat din „darul 
suptului” peste măsură... 

Activitatea modernă a intervenit şi în fabricarea ţuicii, aşa încât mestecarea manuală a 
borhotului din cazan a fost înlocuită cu învârtirea cu motor electric, iar transportul cu găleți al apei 
în răcitor a fost înlocuit cu pompe electrice speciale. Interiorul povernei este intim şi seducător: din 
vatră, limbile focului te bronzează chiar şi în iernile cu ger şi zăpadă abundentă. 

Jarul scos prin cenuşar este ideal pentru operaţia obligatorie de coacere a cartofilor în 
spuză, sau pentru răsucirea fri din metal, confecţionată special, care face parte din obiectele 
de inventar ale edificiului, frigăruie înţesată cu hălci de carne de oaie ornate cu felii de ceapă, 
creându-ţi un apetit cu totul deosebit, atât la degustarea cu „spânzuratul” din bota dimensionată în 
funcţie de capacitatea cazanului, cât şi la servirea pastramei strict autentice, atât de gustoase. 

Din când în când, focul trebuie alimentat cu lemne, care au fost depozitate cu grijă, o dată cu 
încărcarea cărătorului pentru primul transport al borhotului. Degustarea şi stabilirea calităţii 
produsului se fac de fiecare trecător invitat sau autoinvitat la „masa juriului”. 

Apărut ad-hoc într-o astfel de ipostază, participând la discuţii de tot felul, inclusiv politice, de 
integrare în U. E., am depistat un rapsod popular în persoana consăteanului Gigi Baciu, om 
trecut de vârsta semicentenarului şi care, din când în când, la povarna lui Sorin, delectează 
consătenii cu autentice perle folclorice locale... 

Una dintre perlele scoase din traista doldora de ghiduşii a consăteanului nostru o 
reproducem, în revistă, spre deliciul cititorilor ei devotați: 

















„ Te-n tur, cracă de prun, Te face, din om, neom; 

că tu faci rachiul bun 1... când te-mbeţi, te ţii de pom 1... 

Toamna, când se face ţuica, — Cobori, Doamne, pe pământ, 

îți e şi mai dragă puica să vezi ce țuic-am făcut |... 

Tuica de la Poenărei Am făcut ţuică de prună, 

e mai dulce-n doi, de-o bei .... să ne fie viaţa bună ]...”. 
—Reporter— 

IANUARIE (Ghenar)m Dacă ghenar este cu moină, primăvara va fi friguroasă. Ghenar 
uscat şi geros aduce un februarie cu nea. Dacă picură de la streşini în săptămâna dintâi după Anul 
Nou, atunci, vara, poamele vor fi viermănoase. 


FEBRUARIE (Făurar)m Dacă făurar e vântos, vara e secetoasă. Dacă tună în 
făurar, vara vor fi furtuni. Dacă va cânta bufnița, e semn de primăvară timpurie. Dacă pițigoiul cântă, se 
va desprimăvăra curând 


MARTIE (Mărţişor)m Dacă martie este cu rouă, după Paşti, mult o să plouă. Tunete în 
martie arată an mânos. Cu cât mai uscat va fi martie, cu atât mai umed va fi în aprilie. Martie 
vânturos, mai frumos. 


APRILIE (Prier)m Aprilie frumos, mai viforos. Prier fără ploaie — cheful nostru-nmoaie. 
Vântul de aprilie e vânt de mugur şi împănează codrul şi pometul. Dacă tună în aprilie, nu te mai teme 
de ger. 


MAI (Florar)m Roua de seara şi răcoarea din mai aduc fân şi vin mult. Mai ploios, iunie 
frumos. Tunetele dese arată an roditor. Dacă plouă în mai, tragi nădejde de mălai. 





IUNIE (Cireşar)m Dacă plouă în iunie, nu va fi mălai. lunie umed şi rece strică tot anul. 
Călătoria furnicilor vesteşte an bun. Dacă sunt mulţi bureţi iuți, iarna viitoare are să fie uşoară. 


IULIE (Cuptor)m Dacă păianjenul îşi rupe pânza în două, va ploua. Când muşuroaiele 
de furnici sunt mai ridicate decât de obicei, atunci va fi iarnă grea. Căldură mare înseamnă an mănos. 


AUGUST (Gustar)m Dacă sunt alune multe, va fi iarnă grea. De se arată negura pe 
livezi, după apusul soarelui, va fi timp bun. Dacă barza „toacă”, va ploua. Dacă, în august, nu e 
căldură, fructele rămân necoapte: 


SEPTEMBRIE (Răpciune)m Răpciune cald, brumărel rece şi umed. Tunetul în 
septembrie vesteşte nea multă în februarie. Dacă pleacă rândunelele, vine iute iarna. Dacă înfloresc 
scaieţii, atunci va fi toamnă frumoasă. 


OCTOMBRIE (Brumărel)m Dacă, în octombrie, cade multă brumă şi ninge, luna 
ianuarie va fi moale şi călduţă. Cu cât frunzele arborilor cad mai curând, cu atât mai roditor va fi anul 
următor. Când arborii ţin frunza mult, iarna e departe, dar va fi grea. 


NOIEMBRIE (Brumar)m Când, în Postul Crăciunului, e vreme moale, atunci 
primăvara va fi ploioasă. Cum va fi vremea în ziua de Ovidenie (Intrarea în biserică a Maicii Domnului), 
aşa va fi toată iarna. Dacă, de Sfântul Andrei, luna va fi plină şi cerul senin, iarna va fi moinoasă. 


DECEMBRIE (Undrea)m Dacă începutul lunii va fi geros, următoarele zece 
săptămâni vor fi geroase. Când câinii latră la lună, urmează ger mare. Crăciun negru (fără zăpadă), 
Paşti albe (cu zăpadă). 





























Bibliografie: Antoneta Olteanu — Calendarele poporului român, Bucureşti, 2007, passim. 

m Redactorul şef-adjunct al prestigioasei reviste de cultură «Argeş», Denisa 
Popescu, îşi informa cititorii, în numărul din decembrie 2004, despre apariţia revistei noastre. 
Conţinutul semnalării este reprodus integral, în continuare: 











FIII SATULUI POENĂREI 

„Consemnăm apariţia revistei Poenărei — străbuna vatră natală, numărul 1, anul 1, 
sprijinită financiar de fiii, naturali sau adoptivi, ai satului Poenărei. 

Colegiul redacțional, coordonat de prof. Grigore Constantinescu, realizează, în acest 
prim număr, o monografie sui-generis a satului Poenărei, având ca repere istoria 
frământată a aşezării şi efervescenţa recunoaşterii de astăzi, chiar dacă tardive, a obolului 
său de suferinţă, devoțiune şi creaţie. 

Revista redă, sub forma fotoreportajului, de-a lungul a 16 pagini, scene reprezentative 
din viaţa satului, la ceas de sărbătoare. 

Meritoriu aportul artistului plastic Constantin Samoilă, care, alături de Cristian 
Bucur, Virgil Baciu, Iulian Cujbescu, Cornel Samoilă şi Costi-Roland Samoilă, face, din 
această publicaţie, un suport viu pentru tot ceea ce înseamnă vatră de permanență 
românească. ” 








[ARGEŞe serie nouă e anul IV (38) e nr. 12 (270)e pag. 23e Decembrie 2004] 


LL] «Argeşul» — cotidian de informaţie, analiză socială şi afaceri — publica, în numărul 
său din 3 ianuarie 2005, la rubrica «Actualitate / scurt pe 2», sub semnătura F.(Florin) S.(Stoica), 
următorul semnal succint despre apariţia revistei noastre: 


„Luna trecută a ieşit de sub tipar revista «Poenărei — străbună vatră natală». Primul 
număr este dedicat întâlnirii fiilor satului, reuniune care a avut loc în vara anului trecut. 
Poenărei, sat al comunei Corbi, atestat documentar în 1528, este cunoscut prin rezistenţa 
armată anticomunistă care a avut loc pe aceste meleaguri la începutul anilor '50." 


[Argeşul, anul CXXIX, nr. 4281, p. 2, luni, 3 ianuarie 2005] 

», cotidian de informaţie extrem de apreciat, 
insera, în numărul său din 15 ianuarie 2005, inspiratul articol semnat de jurnalista Luiza 
Dobrescu: 





«RENAŞTEREA SATULUI ROMÂNESC» 


„La 1 decembrie 2004, un grup de temerari au iniţiat un proiect cultural prin care a luat ființă 
publicaţia anuală «Poenărei — străbuna vatră natală», sub coordonarea profesorului Grigore 
Constantinescu, de la Centrul judeţean pentru conservarea şi promovarea culturii tradiţionale 
Argeş. Apariţia revistei este legată de data de 7 august, atunci când are loc întâlnirea fiilor satului 
Poenărei, din comuna argeşeană Corbi. 

Constantin Samoilă, secretarul de redacţie al publicaţiei, spune că ideea a luat naştere din 
dorința mai multor oameni de cultură din judeţ de a perpetua viaţa şi obiceiurile autentice ale 
satului argeşean. Satul Poenărei, din comuna Corbi, este un loc încărcat de spiritualitate, care a 
dat țării mulţi oameni de cultură importanţi. Cadrul idilic în care se desfăşoară viaţa localnicilor se 
învărteşte în jurul „minunilor dumnezeieşti de arhitectură şi pictură din Poenărei”, aşa cum afirma 
ieromonahul şi starețul Mănăstirii Corbii de Piatră, Ignatie Gorunescu”. 


muuu În cotidianul «Argeşul» din 3 mai 2005, cunoscutul scriitor lon Lică- 
Vulpeşti publica sub titlul «Poenărei, străbuna vatră natală», un articol elogios 
referitor la impactul pe care revista noastră l-a avut asupra cititorilor acestui important jurnal argeşean: 


„Într-o ţinută grafică remarcabilă, împodobită cu fotografii de bună calitate, ca un pom 
doldora de flori, şi cu un conținut de suflet, a apărut primul număr al revistei «Poenărei, străbuna 
vatră natală». 

Poenărei este un sat din comuna Corbi, care are de toate, cum spune pictorul Constantin 
Samoilă, secretarul de redacţie: „şi biserică, şi şcoală, şi cămin cultural, şi povarnă, şi chiar şi 
intenţii de privatizare, dar şi fii minunaţi... şi un trecut istoric”. 

Poenărei a fost ultimul adăpost al partizanilor din gruparea «Haiducii Muscelului», care a dat 
un mare tribut de sânge în lupta cu regimul de teroare comunist. În revistă, se menţionează cu 
mult respect numele eroilor executaţi la Jilava în noaptea de 18 iulie 1959: preoţii Andreescu 
Nicolae şi Constantinescu Gh. lon, învățătorul Popescu Gh. Gheorghe, agricultorul Sorescu 1. 
Nicolae, precum şi cele ale condamnaților la ani grei de detenţie: Andreescu Maria, 
Constantinescu Justina, Diaconu loan, Iliescu Nicolae, Năstase Ecaterina, Popescu Gheorghe, 
Popescu Maria, Preduţ-Constantinescu luliana, Sorescu Maria, Sorescu Gheorghe. 

Primarul comunei Corbi, Mihai Ungurenuş, s-a decis, cu prilejul întâlnirii fiilor satului 
Poenărei din 2004, ca la cea de-a doua întâlnire, din 2005, să fie inaugurată Crucea Eroilor 
din Poenărei căzuţi în lupta împotriva terorismului comunist. Crucea va fi ridicată în cel mai 
înalt loc al satului. 

Prima întâlnire a fiilor satului Poenărei a fost un model de recunoaştere a trăiniciei, de 
recunoştinţă pentru eroi, de omenie, care se dovedeşte că încă mai există. 

La realizarea acesteia şi a revistei şi-au adus din plin contribuția Mihai Ungurenuş, primarul 
comunei Corbi, Grigore Constantinescu, coordonator, Constantin Samoilă, secretar de redacţie, 
Virgil Baciu, Iulian Cujbescu, Cornel Samoilă, Costi-Roland Samoilă, foto, precum şi numeroşi 
sponsori, fii naturali sau adoptivi ai satului Poenărei.”. 


-Coordonator- 

ntru reuşita deplină a celei mai mari sărbători a Poenăreilor — Întâlnirea cu fiii satului, 
diţia a II-a, august 2005 —, am avut satisfacția şi deosebita plăcere ca, în ziua însorită 
e duminică, 10 iulie, pe când mă îndreptam cu paşi repezi, dar siguri, pe caldarâmul 
îmbătrânit, spre satul natal, să întâlnesc cel mai frumos grup de fii ai satului, plini de speranţe şi 
dornici de a reînnoda minunata sărbătoare prilejuită de întâlnirea cu toţi cei dragi, unii localnici, alţii 
veniţi de departe, spre a se bucura de acest eveniment. 

Invitaţi pe terasa casei cu simţire arhitecturală românească, de către Benone Baciu şi 
simpatica lui familie sosită doar cu o zi înainte din Capitală, pentru a se relaxa şi a-şi încărca 
bateriile, grupul de punere la cale a izbânzii deosebitei sărbători a luat problema în dezbatere, nu 
înainte de a sosi halbele cu bere proaspătă şi rece de la magazinul sătesc bine administrat de 
Sorin Păunescu, persoană ce s-a implicat, împreună cu familiuţa lui, în asigurarea bunei 
dispoziţii... Terasa se profila pe o pajişte verde crud, presărată cu flori de un colorit aparte, ce 
emanau parfumul care dădea inspiraţie pentru cele mai eficiente propuneri... 

Fără a goli prea multe halbe cu bere, sau pahare din vinul de cel mai bun soi adus din 
podgorii renumite, de către Eugen Văduva, spre desfătarea noastră, s-a trecut la discuţii pe 
marginea unei bune organizări a sărbătorii. Preşedintele adunării: Benone Baciu, gazda noastră... 

S-au făcut propuneri pentru sponsorizarea revistei ce urma să eternizeze, prin text şi 
fotografii, evenimentul, s-a discutat despre asigurarea unei mese comune — un picnic — la iarbă 
verde, pe platoul din spatele şcolii, despre invitaţii de onoare: oameni de cultură şi artă, precum şi 
despre asigurarea unui spectacol de către o formaţie de gen. Toate aceste discuţii s-au consemnat 
într-un proces-verbal „specia!”, dar, la textul căruia s-a renunţat, din motiv de „neaducere la 
îndeplinire a tuturor angajamentelor” pe care şi le asumaseră unii dintre participanţi. A rămas doar 
o fotografie de grup în faţa terasei, toţi cei prezenţi fiind „îmbarcaţi” într-o căruţă autentică, 
decorată într-un mod cu totul aparte de către artiştii proprietari... 

impul a trecut, emoţiile s-au amplificat, ziua cea mare a sărbătorii a sosit... La fel ca la 

prima întâlnire, fiii satului şi invitaţii lor au păşit sfios pe treptele bisericii satului nostru, 

u asistat cu pioşenie la slujba religioasă, au aprins lumânări şi au depus flori la 

mormintele celor ce până mai ieri au fost martorii tuturor evenimentelor locale şi nu numai, au făcut 

fotografii de grup pe treptele bisericii, pentru a-şi semnala prezenţa la cea de-a doua revedere a 

fiilor satului Poenărei, apoi, au coborât coasta — derdeluşul nostru din copilărire —, au admirat 

frumoasa amenajare a Văii lui Roman din faţa magazinului, au oftat cu strângere de inimă văzând 

că unele edificii reprezentative ale satului nu mai există — nici ele, dar, mai ales, cei care au locuit 

în ele... Sosiţi în faţa şcolii, s-a făcut primirea oficială. Aceleaşi tinere neveste îmbrăcate în cele 

mai frumoase costume naţionale ce au stat la naftalină, sau levănţică multă vreme, costume 

lucrate de cele ce nu mai sunt printre noi, au întâmpinat pe cei veniţi cu aceeaşi ospitalitate 
tradiţională, cu cozonac, vin şi ţuică de Poenărei... 

Pentru locuitorii satului nostru, „un sat de munte, nici cap de ţară, dar vatră de eroi” — aşa 
cum îl numea un redactor al revistei «Flacăra» prin anul 1980 —, a fost o deosebită onoare să aibă 
ca invitaţi personalităţi ale vieţii culturale, precum actorul Gheorghe DINICĂ -— om de o nobilă 
sensibilitate sufletească; scriitorul şi profesorul Marin IONIŢĂ - care este legat trup şi suflet de 
statornicia vieţii satului românesc; distinsul profesor Gheorghe NICUŢ, primarul municipiului 
Curtea de Argeş, profund impresionat de frumuseţea şi reuşita manifestării noastre; tânăra 
realizatoare Tv Andreea PREDA, îndrăgostită de aceste plaiuri, autoarea unui reportaj filmat 
despre «Minunăţiile satului Poenărei»; prof. loan HIRU din Domneşti, „cronicar” al evenimentului 
pe care l-a trăit intens în acest neuitat august 2005, prof. lon |. ILINESCU din Corbi şi mulţi, mulţi 
alţii... Au fost primiţi cu aceeaşi bucurie: Formaţia artistică a satului Corbşori alcătuită din 
frumoase fete îmbrăcate în costume tradiţionale corbeneşti, gemene cu cele ale suratelor lor din 
Jina de peste Carpaţi, rude şi prieteni ai fiilor satului. 

Farmecul spectacolului care a urmat s-a datorat „orchestrei” soţilor octogenari Nicolae şi 
Lenuţa Oprea, lăutari renumiţi pe Valea Râului Doamnei, îmbrăcaţi în autentice costume 
naţionale. Lenuţa — cu vocea ei de cristal şi cu forţa bărbătească necesară umflării şi dezumflării 
burdufului de la acordeonul ce-l mânuia, a făcut să tresalte toată adunarea... Nicolae — mare 
maestru în mânuirea arcuşului — ne-a făcut să trăim clipe unice !... Ei au încântat asistenţa cu 
cântece din repertoriul lui Zavaidoc, Gică Petrescu, al Mariei Tănase, ori al vestitului lăutar din 
Corbii tinereţii multora dintre noi, nenea Din... 

S-au învârtit hore în jurul „focului de tabără”, a cărui flacără depăşea 8 metri, lumina lui 
făcând deliciul întregului sat şi nu numai, iar crengile de cetină verde, aruncate în vălvătaie 
trosneau puternic, scoțând scântei care coborau haotic în jur ca nişte stele căzătoare în nopţile 
senine ale verii... Spre miezul nopţii, ne-am îndreptat către casele noastre cu regretul că 
revederea aceasta a fost prea scurtă, dar şi cu bucurie în suflet şi cu speranţa că ne vom revedea 
în deplină sănătate la cea de-a treia ediţie a Întâlniri fiilor satului Poenărei — cel mai frumos sat din 
lume —, întâlnire care va avea loc tot în prima sâmbătă după sărbătoarea Sfintei Marii din luna 
august, când sperăm ca manifestarea noastră de suflet să se desfăşoare lângă un important 
însemn memorial: o imensă cruce închinată eroilor Rezistenței armate anticomuniste din Munţii 
Făgăraş, înălţată pe locul cel mai înalt şi mai vizibil de pe golul Poenărilor, în apropierea bordeiului 
unde au fost prinşi cei care s-au luptat pentru libertate şi o viaţă mai bună, obiectiv promis, în 
sfânta biserică a satului Poenărei, la 8 august 2004, să fie realizat de către primarul comunei, 
Mihai UNGURENUŞ, cu sprijinul unor oameni de bine din satul nostru şi nu numai. În cadrul feeric 
al naturii înconjurătoare de la Lacul Roşu, întâlnirea din august 2006 ar fi mult mai motivată, 
întrucât, prin acest însemn al credinţei strămoşeşti, s-ar întipări în minţile generaţiilor viitoare 
tributul uriaş de sânge dat de fii ai satului Poenărei în lupta pentru reîntronarea libertăţii în 
România. 

Întâlnirea recentă nu ar fi putut avea loc, fără generosul sprijin financiar şi material al fiilor 
naturali, ori adoptivi ai satului Poenărei: Radu HORTOPAN, Virgil BACIU, Eugen VĂDUVA, Elena- 
Luminiţa REIT, Gheorghe IONIŢĂ, Cornel SAMOILĂ, lulian CUJBESCU, Mariana BUDAN, Doina 
ANDREESCU, Gheorghe MOROIU, Dan MOGARU, Vasile PĂUNESCU, lon PĂUNESCU, Sorin 
PĂUNESCU şi al altora. 

Cum au decurs pe viu „ostilităţile” la 20 august 2005, vom vedea cu toţii în cronica 
fotografică alcătuită din secvențele imortalizate de către domnii: Virgil BACIU, Lauren 
TRANDAFIRESCU, Costi-Roland SAMOILĂ. Mărturisesc sincer că nu v-aş fi putut încredința 
aceste gânduri în paginile actualului număr al revistei 

„fără „solidaritatea” financiară a sponsorilor: Virgil BACIU, Eugen VĂDUVA, Costi 
VRABIE, Vasile MAZILESCU, Cornel SAMOILĂ, Nicolae PREDUŢ, Grigore CONSTANTINESCU — 
redactor coordonator al revistei —, şi subsemnatul, Constantin SAMOILĂ, secretar de redacţie. 

Arhitectura 


Remarcându-se prin simplitatea liniilor si 
prin armonia proporțiilor, casele vechi din 
Poenărei prezentau planuri formate din: o sin- 
gură încăpere, două încăperi (fiecare având 
ieșire separată), ori două încăperi cu tindă. 
Sub raportul elevaţiei, se înregistrau, în 
localitate: case joase fără pivniță; case înalte 
cu pivniță la parter; case înalte cu odaie și 





* 


Casa pr. loan Constantinescu. 








tradițională 


„Satul este încarnarea unei vieţi românești 
într-un colt minuscul al umanităţii” [Dimitrie Gusti] 


pivniță la parter. Prezenţa, în structura caselor, 
a pivnițelor relevă caracterul funcţional al 
acestora determinat de ponderea unei ocupaţii 
tradiționale — pomicultura, produsele pomicole 
fiind depozitate temporar în beciurile caselor. 
Construcţiile recente se caracterizează 
prin tendinta de amplificare a planului şi 
printr-o pronunțată decorație exterioară. 

